
I. CADRUL TEORETIC! 
Dacă este adevărat că, azi, “...granitele dintre ceea ce 
înseamnă civil şi militar...au fost estompate”, precum s-a 
convenit la Conferinţa de la Cranfield”, în aceeaşi măsură 
comparatia şi relaţiile dintre cele două tipuri de culturi au 
căpătat o importanță mai mare decât în trecut. 

Acest lucru este chiar mai evident în acest moment, 
când opinia publică referitoare la războiul din Irak a 
demonstrat, în aproape toate ţările lumii, cum cele două culturi 
pot intra în conflict sau pot avea dificultăți în a se înţelege una 
pe cealaltă. 

Observațiile anterioare, ca şi recunoaşterea faptului că o 
cercetare empirică asupra acestui subiect nu s-a desfăşurat 
niciodată, în afara SUA, au condus la inițiativa grupului 
european ERGOMAS de a susține o cercetare la nivel 
internațional asupra diferenţei dintre cultura armatei şi a 
societăţii civile. Alegerea s-a bazat pe studiile, din literatura 
sociologică, despre aceste diferenţe culturale. 

Sintetizând, putem spune, de fapt, că există în literatură 
două poziţii principale— una care susţine că există o diferență 
culturală necesară între civili şi militari şi că această diferență 
particulară nu este negativă. Cealaltă poziție acceptă, de 
asemenea, ideea că armata are o cultură diferită fata de cea a 
societatii-mama, dar cultura militară tradițională serveşte acum 


' Cadrul teoretic şi design-ul cercetării au fost realizate de către grupul de 
sociologi militari europeni ERGOMAS, iar desfăşurarea cercetării în 
România a fost coordonată de către Marian Zulean. Autorul dă credit şi 
doreşte să mulțumească ERGOMAS şi Secţiei de investigaţii sociologice a 
S.M.G. pentru ajutorul în aplicarea chestionarului şi unui grup de studenţi de 
la SNSPA. 

? Vezi “Post-modem military: Rethinking the future”, 1“ Cranfield 
international conference on defence management, Cranfield University, UK, 
April 24 — 25, 2003. 


unor scopuri mai putin esențiale: conform părerii lor, armata nu 
are un imperativ functional pentru a intretine o cultura opusa 
valorilor dominante in societate. 

In această situație, putem cita ceea ce John Hillen 
spunea despre SUA: „diferența culturală dintre cele două 
entități nu este în mod necesar periculoasă pentru democraţia 
americană în interiorul şi în afara ei, dar poate şi trebuie să 
funcționeze astfel încât armata să se poată acomoda atât 
societăţii pe care o protejează, cât şi câmpului de luptă pe care 
trebuie să actioneze..... Pentru multi observatori, valorile şi 
morala socială a Americii anilor 1990 - narcisiste, cu un moral 
relativist, autoindulgente, hedoniste, consumatoriste, 
individualiste, centrate pe victime, nihiliste — par iremediabil în 
dezacord cu cele ale culturii militare tradiționale” (Hillen, 
1999). În ciuda acestui lucru, „....fie că presiunile pentru agenda 
de lucru sunt motivate politic sau nu, acum este un moment 
implacabil pentru ‘a elimina diferențele” dintre armată şi 
societate fără a se identifica în mod clar natura diferenţelor, 
măsura în care ele pot fi sănătoase şi dezirabile sau modul în 
care asemenea diferențe ar putea fi limitate”. 

O opinie similară este exprimată de Hew Strachan, care 
scrie: „În Marea Britanie diferenţele pot fi văzute ca produs al 
continuității... Dacă prețul utilității politice este acela că forțele 
armate, care transformă într-o virtute separarea lor de societatea 
civilă, atunci acel pret s-ar putea să merite a fi plătit” şi, in 
final, „În Anglia diferenţele civili-militare trebuie să fie mai 
curând recunoscute pentru ceea ce sunt acum decât s-ar dori a 
fi” (Strachan, 2001). 

Luând in considerare o parte din argumentele 
anterioare, grupul nostru de lucru a decis să realizeze o 
cercetare empirică, comparativă, asupra subiectului diferenţelor 
culturale, preluând din experiența cercetării realizate de către 
Feaver şi Kohn în SUA, dar, revizuind, total, atât cadrul 
teoretic, cât şi metodologia empirică a cercetării. Obiectivul 


acestei parti este de a prezenta şi discuta cadrul teoretic şi 
instrumentele empirice pe care grupul de cercetare le-a stabilit. 
De aceea, în prima parte a acestui studiu ne vom ocupa 
de următoarele subiecte: 
1. o clarificare a conceptului general de cultură adoptat 
de noi şi, în special, de cultură a țărilor democratice; 
2. apoi, conceptul de cultură militară împreună cu 
subculturile sale şi procesul schimbării; 
3. o scurtă descriere a apariției şi existenței unei 
diferențe; 
4. o notă asupra relațiilor civil-militare; 
5. o discuţie asupra posibilităţii unei cercetări 
internaționale asupra subiectului; 
6. indicarea instrumentelor concrete de cercetare pe 
care ne propunem să le utilizăm. 


Partea a doua a acestui studiu va reprezenta raportul de 
cercetare asupra existenţei unei diferențe dintre cultura militară 
şi societatea românească. 


I.1. Definiţia culturii 


Aşa cum ştie orice cercetător, există mai multe definiții 
ale culturii. De exemplu, Hofstede ne oferă o definiţie foarte 
sintetică, afirmând: „Cultura este proiecția mentalului colectiv, 
care distinge membrii unui grup sau categorii de oameni de 
altele (1991:5). 

O definiție mult mai articulată este oferită de către J. 
Soeters, D. Winslow şi A. Weibull (2002) care afirmă: „Cultura 
se referă la modalitățile comune de a interpreta mediul şi se 
raportează la prioritățile şi valorile vieţii, ca şi la norme, 
interpretări, idei şi convingeri subconştiente ce sunt acceptate 
ca atare. Cultura este împărtăşită de colectivități de oameni: 
națiuni, regiuni, organizaţii, şcoli, biserici şi familii. Cultura 


este un fenomen de grup, deci, nu ia în considerare impactul 
structurii de personalitate”. 

O a treia şi o ultimă definiție este cea a lui Edgar 
Schein: „Cultura poate fi acum definită drept: a) un model 
(pattern) al supozițiilor de bază; b) inventat, descoperit sau 
dezvoltat de un grup dat; c) care învaţă rezolvarea problemelor 
de adaptare externă şi integrare internă, d) şi care a funcționat 
destul de bine pentru a fi considerată validă, şi de aceea, e) este 
transmisă noilor membri drept f) modalitatea corectă de a 
percepe, gândi şi simţi în legătură cu aceste probleme” (Edgar 
Schein, 1990: 110)”. 

În ultima definiţie, in special, găsim unele elemente 
comune care pot satisface nevoile noastre pentru obiectivul 
acestei cercetări. De aceea, propunem să adaptăm această 
definiţie pentru a o face mai corespunzătoare scopului nostru— 
acela de a compara cultura societăţii şi cultura militara— dupa 
cum urmează: 

Cultura: 

e reprezintă legătura cu un grup de oameni şi, în 

particular, cu un grup organizat; 

e constituie un model al supozitiilor de bază care 

devine proiecția mentalului colectiv; 

e şi, astfel, ea trebuie însuşită de noii veniţi; 

e indică un mod special de a rezolva problemele 

integrării interne şi adaptării externe; 

e acest mod particular e necesar să fi acţionat destul 

de bine în trecut pentru a fi considerat valid. 


Retinand aceste elemente puteți să vă dati seama cu 
uşurinţă că ele se potrivesc atât mediului civil, cât şi celui 
militar. 

Dacă  limităm  supoziţiile noastre la societăți 
democratice, aşa cum sunt societățile europene, atunci cultura 
militară poate fi considerată ca o subcultură a culturii societății 


nationale ca întreg, adică a societății civile care, într-o 
democraţie este, în mod clar, predominantă fata de armată. Ca 
urmare, comparatia noastră se face între cultura societăţii 
democratice, în general, şi subcultura sa militară. 

Trebuie să încercăm, în primul rând, să definim şi să 
caracterizăm cultura unei societăți democratice moderne. 


Societatea democratică modernă şi cultura sa 


A defini cultura unei societăți democratice înseamnă 
identificarea— corespunzător schemei noastre  teoretice-— 
modelului supozițiilor de bază care constituie proiecția 
mentalului colectiv al membrilor societății şi care le determină 
comportamentul la fel ca şi valorile, modul de gândire şi de 
apreciere. Deoarece avem, deja, o cercetare valida şi completa 
asupra acestui subiect, realizată în SUA de către Triangle 
Institute for Security Studies- TISS (Feaver şi Kohn, 2001), o 
preluăm ca model şi încercăm să o adaptăm la diferitele realități 
din afara SUA. Astfel, creăm mai multe standarde normative, 
cuprinse în schema următoare, în care sunt comparate cele două 
modele. 

Armata este probabil singura organizație care e gata să- 
şi rişte distrugerea parțială şi să-şi supună vieţile membrilor săi 
riscului, în încercarea de a-şi atinge scopurile. Prin urmare, 
pregătirea operațiunilor de forță e destinată să includă cât de 
multe incertitudini este posibil. Un nivel extrem de formalizare, 
ritualizare şi al standardelor de procedură e de presupus că 
garantează un comportament coordonat şi calculat al membrilor 
organizației, în condiţii de stres extrem şi în cazul distrugerii 
unor parti ale organizației. 


Definiţia TISS Definiţia ERGOMAS 
1. O societate care respectă Constituţia şi | 1. O societate care se încrede în idealuri 
sprijină idealurile şi valorile cuprinse în | democratice, precum: egalitatea 


ea, cum ar fi drepturile naturale şi 
inalienabile ale tuturor oamenilor, 
libertățile fundamentale ale grupării, 
cuvântului, presei, portului de arme etc. 


oamenilor indiferent de gen, rasă, religie 
etc., libertatea grupării, a ideilor, 
cuvântului, presei etc. O societate care 
respectă legile ei de bază gi legile si 
reglementările aprobate de parlamentul 
său. 


2. O societate şi un mod de viata ce 
merită apărate chiar cu preţul vieții. 


2. Un sistem societal şi un mod de viata 
ce merită apărat de toţi cetățenii. 


3. O societate ce pune mare pret pe 
respectul persoanelor individuale, 
indiferent de gen, rasă, etnicitate sau 
convingeri religioase. 


3. O societate ce pune mare pret pe 
respectul persoanelor individuale. 


4. O societate ce include soldaţii şi 
familiile acestora, care nu au renunțat 
niciodată la rolul lor de cetăţeni pentru a 
deveni soldați. 


4. O societate ce doreşte să aibă relaţii 
paşnice cu toate celelalte societăți 
naționale din lume. 


5. O cultură ce pune accent atât pe 
oportunităţile, cât şi pe responsabilitatile 
individuale. Soldaţii se regăsesc in 
ambele situaţii în cadrul profesiei lor şi 
se aşteaptă ca şi cetăţenii pe care îi apără 
să se încadreze în ambele. 


5. O cultură ce pune accent atât pe 
oportunități, cât şi pe responsabilități. 


6. O societate în cadrul căreia 
diversitatea culturală a grupurilor este 
acceptată şi respectată dar e subordonată 
unității naţionale, o societate unde se 
aplică E pluribus unum. 


6. O societate unde armata e subordonată 
conducerii politice prin reprezentanţii săi 
legali (guvern, miniştri şi alții). Armata e 
în totalitate integrată în societatea 
parentală. 


1.2. Cultura militară 


Organizațiile sunt, din punct de vedere sociologic, 


sisteme culturale orientate spre scopuri. Scopul unei organizații 
este cheia înţelegerii structurii şi culturii ei specifice ((Etzioni, 
1975). Organizațiile militare, spre deosebire de alte organizaţii 
coercitive, cum ar fi, de exemplu, poliția, sunt specializate în 


folosirea amenințării şi utilizarea violenţei colective. Cu alte 
cuvinte, ele se concentrează asupra macro-violentei intersociale 
sau pe „puterea hard”. Războiul determină convingerile 
centrale, valorile şi formațiunile simbolice complexe ce 
determină cultura militară” (Burk, 1999). Din punct de vedere 
functional, utilizarea macro-violentei masive şi concentrate 
necesită un înalt grad de coordonare. Cultura organizațională a 
armatei este, prin urmare, bazată pe un leadership strict 
structural, de sus în jos, cu un lanţ de comandă organizat în 
conformitate cu principiul centralizării. Acest lucru asigură 
faptul că structura centrală a voinței şi a proceselor de 
planificare să dezvolte acţiuni ale organizației ca întreg. 
Informaţia relevantă pentru acțiune se transmite de sus în jos, 
competenţa de a initia acţiunea este puternic limitată la baza 
structurii ierarhice. (Feld, 1959; Lang, 1965; Snider, 1999). 

Cazul limită al unui război, cu alte cuvinte, 
managementul unui fenomen anomic, precum cel al războiului, 
e o măsură a calităţii culturii militare nu doar în timp de război, 
dar şi în timp de pace”. Structura şi cultura organizaţiei, în toate 
detaliile sale, este imprimată de capacitatea de aplicare masivă 
a forţei şi de riscul macro-violentei. Aşteptarea aplicării 
violenței pe scară largă este prevalentă în raționalitatea 
organizației. Organizația militară este, probabil, singura 
organizație gata să rişte autodistrugerea şi să pună viata 
membrilor săi în pericol pentru realizarea obiectivelor 
organizaţiei. În consecință, pregătirea şi instruirea iau în calcul 
multe incertitudini. 

În societăţile democratice, operaţiunile militare ce 
includ violenţa pe scară largă, asupra cărora cultura militară 
rămâne centrată, au devenit mai curând rare (Moskos şi alții, 
2000:3). Totuşi, dacă acestea au loc, necesită utilizarea unui 


? Faptul că, de la sfârşitul războiului rece, forţele armate au fost folosite 
numai pentru operații altele decât războiul n-a avut influență, dar este o 
sursă a dilemelor organizaționale (Caforio, 2001, Haltiner 2000). 


număr mare de oameni şi resurse. Prin urmare, cultura militară 
este un Janus cu două fete: în timp de pace tinde spre rutină şi 
birocratie, în caz de urgente trebuind să se confrunte cu cele 
mai mari turbulente (Geser, 1994; Soeters şi alții, 2003: 238). 
Deoarece misiuni de acest tip sunt destul de rare, pregătirea şi 
instruirea militarilor se bazează pe simulare, supozitii ipotetice 
şi operaţiile din trecut. Nivelul scăzut al feed-back-ului din 
partea mediului social poate conduce majoritatea culturilor 
militare spre o orientare puternic spre sine. Acest lucru duce la 
o tendință spre ritualizarea comportamentului. Din punct de 
vedere functional,  ritualizarea serveşte la „ghidarea 
comportamentului individual” şi pentru a „oferi o imagine de 
ordine in fata realității dure a morții şi distrugerii care adesea 
ameninţă să fie copleşitoare” (Snider, 1999; Lang, 1965). 

Ca regulă, forțele armate sunt dispuse în cazărmi şi 
garnizoane, separat de lumea civilă. Membrii săi sunt tratați 
într-o manieră totalitară. Soldații trăiesc, în general, în 
„instituţii totale” (Goffman, 1965). Pentru nevoile funcționale 
comunitatea este apreciată mai puternic decât individul, 
existând o prioritate clară a colectivitatii. În cultura militară 
individul e instrumentalizat şi individualizat în favoarea 
grupului, se aşteaptă ca soldatul să-şi sacrifice libertatea şi, 
dacă e inevitabil, viața pentru un scop colectiv la care s-ar putea 
să nu adere. Această „dilemă socială” (Olson, 1965) e rezolvată 
printr-o socializare specifica, orientată spre un ethos 
profesional, un înalt spirit de corp şi disciplină (Soeters, 
2003:242). Ethosul profesional implică un „set de autoacceptări 
(autointelegeri) normative, care definesc pentru membri 
identitatea încorporată a profesiei, codul ei de comportare şi, 
pentru ofițeri in particular, munca profesională” (Burk, 1999). 
Moralul şi coeziunea sunt ingrediente vitale pentru motivaţia 
luptei şi sunt parte a educării şi pregătirii soldaţilor. Disciplina 
semnifică faptul că membrii organizaţiei pot fi forţaţi să lase pe 
planul doi interesele lor individuale în favoarea scopului 


colectiv. Ea serveste drept instrument de control in cazul 
expunerilor la riscuri extreme $i ,,pentru minimizarea confuziei 
şi a consecințelor dezintegrative ale luptei prin impunerea 
ordinii cu un repertoriu de acțiuni model” (Burk, 1999). De 
aceea, instrumente motivationale extrinseci cum ar fi banii, 
sunt, de obicei, motivații insuficiente. Ca regulă, elementele 
motivationale intrinseci joacă, de asemenea, un rol (Lang, 
1965; Geser, 1994). Cultura militară, deşi foarte birocratică, are 
puternice trăsături comunitare şi chiar autoritariste. Acest lucru 
doar întăreşte tendinţa spre orientare spre sine, sau chiar 
„încartiruire” (Huntington, 1964). 

Concluzionând, putem afirma că organizaţiile militare 
sunt, conform culturii şi raţiunii lor interne, organizații 
ierarhice. Pentru a fi capabile să aplice forța colectivă, ele sunt 
structurate după principiul centralizării şi formalizării şi, în 
mod tradițional, se bazează pe proceduri de socializare ce au la 
bază modalități morale şi represive de control al 
comportamentului. Ca urmare, culturile militare se bazează 
inerent pe ideologii anti-individualiste şi anti-piata şi, de aceea, 
diferă, în principal, de cultura democratică civilă şi organizarea 
socială a societăților moderne. 


1.2.a. Schimbarea subculturilor militare 


Cu toate acestea, în interior, armata nu este ceva unic şi 
omogen. Dacă veţi cobori de la nivel macro la nivel micro, 
încet-încet, veți descoperi că forțele armate sunt un mozaic de 
subculturi (J. Soeters, D. Winslow şi A. Weibull, 2002). 

Descoperim, de fapt, subdiviziuni interne, de natura 
structurală sau geografică. Subdiviziunile structurale par să fie 
de cel puţin două tipuri diferite: verticale, între servicii, şi 
orizontale, între diferite categorii de personal, cum ar fi cele 
clasice dintre ofițeri, subofiteri şi cele dintre grad şi funcție 
(unde cultura ofițerilor este cea dominantă). Unii cercetători 
adaugă şi alte subdiviziuni structurale, cum ar fi distincția 


dintre soldatul luptător şi cel din cazarmă, dintre militarii 
profesionişti din ministerul apărării sau ofițerii de stat major şi 
comandanții din teren. (Mc Cormick, 1998). 

Subculturile datorate localizării geografice sunt peste tot 
pe cuprinsul țării, deoarece ceea ce influențează „cultura 
organizațiilor militare sunt factori precum istoria, ethosul 
profesional, geografia, mediul în care operează organizațiile, 
experiențele militare recente şi Weltanschaungul societății 
externe” (Murray, 1999), astfel încât se poate vorbi despre 
„stilurile militare nationale” (J. Soeters, D, Winslow, A. 
Weibull; vezi Bland, 1999). 

In studiul nostru vom lua in considerare subcultura 
ofiterilor, deoarece ea pare a fi predominanta in interiorul 
armatei, configureaza relațiile dintre armată şi societatea sa 
parentală şi pare a fi singura ce aparține unui grup profesional. 
Prin urmare, încercăm să schițăm aici o schemă generală a 
culturii profesionale ofiteresti adaptand din nou schema lui 
Feaver şi Kohn (2001) la realitățile din afara SUA. 


Cultura profesională a ofiţerilor: 

e este cultură care consideră profesia de ofițer drept un 
serviciu pentru ţară, cu scopul de a asigura securitatea 
comunității naționale; 

e este o cultură care pune accent pe coeziunea de grup şi 
pe codul etic profesional; 

e determină un grup care consideră leadership-ul 
individual ca o datorie şi responsabilitate; 

e determina un grup puternic motivat prin obligaţia lor 
socială ca activitate de excelenţă; 

e determină un grup supus conducerii politice şi 
caracterizat printr-o puternică loialitate fata de legile 
fundamentale ale țării; 


e determina un grup caracterizat prin datorie, onoare, 
abnegatie, exemplu personal, caracter comunitar, 
ierarhie, disciplina si control; 

e determina un grup ce a trecut printr-o selectie atenta si o 
educatie profesionala temeinica. 

In plus, nu putem considera cultura militară drept ceva 
constant şi identic de-a lungul timpului ci, dimpotrivă 
„...Schimbarea este o caracteristică a culturii militare datorită 
variatelor influențe ce afectează în mod constant valorile, 
comportamentele şi convingerile care o definesc” (John Hillen, 
1999). 

Dintotdeauna procesul de schimbare este caracteristic 
culturii militare, care trebuie să se adapteze atât schimbării 
culturale a societăţii parentale, cât şi modului schimbător de 
desfăşurare a războiului. Azi, se pare că ne întoarcem la lumea 
hobbesiană în care (Mearscheimer, 1990) antagonismele etnice, 
religioase, nationale şi/sau regionale, ținute în frâu peste 40 de 
ani de echilibrul puterii bipolare, au fost eliberate (Caforio). 

Acesta este motivul extinderii extraordinare, în anii '90, 
a operațiunilor generic numite operaţii în sprijinul păcii (PSOs). 
Din această cauză instrumentele militare din majoritatea țărilor 
sunt chemate să alăture, una lângă alta, funcţia tradițională de 
ducere a războiului, cu cea total diferită de asigurare a păcii. 

Acest set de schimbări au adus mai multe schimbări 
importante în interiorul culturii militare a multor tari. În esenţă, 
conform afirmației lui Soeters, Winslow şi Weibull, în prezent, 
„diferite dezvoltări vizează apariţia unei culturi contemporane 
civile sau de tip business în cadrul armatei. Această nouă 
cultură va consta, cel mai probabil, într-o tendință generală spre 
privirea armatei ca ocupaţie şi practici de autoconducere, bazate 
pe spiritul de echipă şi care se sprijină, în general, pe structuri 
„permise” de reguli şi procedee de acțiune. Evident, există pe 
această direcție variaţii legate de cultura națională, iar unitățile 
şi direcțiile din armată nu vor fi asemănătoare din acest punct 


de vedere. Ceea ce este sigur este că diferenţele sunt răspândite 
în armată. În cadrul acestor macro-dezvoltări caracterul 
janusian al armatei joacă şi el un rol. Se pare că, în epoca 
actuală, a  „Noilor Războaie”, organizatia-in-actiune— 
organizația „fierbinte”— devine mai dominantă în modelul şi 
filozofia conducerii din organizaţiile militare, cel puţin în 
comparaţie cu perioada de început a războiului rece, când 
organizația militară „rece” oferea modelul pentru organizarea 
activităților (Vogelaar şi Kramer, 2002). Astfel, aceste 
dezvoltări generale „vor induce schimbări în cadrul culturii 
organizațiilor în uniformă, care merită în cercetate mai 
profund” (J. Soeters, D, Winslow, A. Weibull, 2002). În acest 
context, trebuie să priviți organizația “rece” ca pe una 
birocratică (militarii care lucrează în ministerul apărării şi în 
garnizoane), iar organizația “fierbinte” cea cu soldații pe 
câmpul de luptă. 


1.2.b. Demilitarizarea societăţilor şi remilitarizarea 
armatelor: apariţia unei diferenţe 


Problema măsurii în care cultura militară trebuie 
considerată unică şi gradul în care trebuie să i se acorde statutul 
unui caz organizational şi etic special, dacă şi în ce măsură 
armata este şi trebuie să fie o instituţie „sui generis” a constituit 
o preocupare a sociologilor de mult timp atât din perspectivă 
macrosocială (Comte, 1842; Spencer, 1897; Tocqueville, 1835; 
Weber, 1972), cât şi din perspectivă micro- (Huntington, 1957; 
Boéne, 1990). Astfel, Comte şi Spencer au presupus că 
principiile societăţilor de piață moderne erau opuse celor ale 
armatei şi că acestea vor fi din ce în ce mai incompatibile. De 
aici au concluzionat o incompatibilitate crescândă între cultura 
organizaţională a societăţilor moderne şi cea a armatei. Într-un 
anumit fel, ei au prevăzut o sporire a diferenţei dintre civili şi 
militari, simultan cu diviziunea muncii (vezi Caforio, 2003). 


Huntington si Boéne au analizat in detaliu dilema 
organizațională a forțelor armate. Daca organizaţiile militare 
vor să fie eficiente, puternice în luptă şi să aibă succes, ele 
trebuie să acorde atenție imperativelor funcționale menţionate 
anterior. Pe de altă parte, ca instituţii ale societăților 
democratice, ele trebuie să respecte cerințele socio-politice de 
integrare şi legitimare ale societăților moderne şi să accepte un 
anumit nivel de „civilire” şi adaptare la modul de viata 
democratic. 

Odată cu dezvoltarea sistemului soldatului-cetatean şi a 
„națiunii înarmate”, bazat pe armatele de masă, în SUA şi 
Europa, în secolele al XVIII-lea şi al XIX-lea a început o etapă 
unică a relațiilor civil-militare. Se pare că, referindu-ne la 
dilema menționată, a integrării armatei, cetatenia-soldat a 
reprezentat un fel de compromis funcțional între cerințele celor 
două imperative, funcţionale şi sociale, care a reconciliat 
diferențele culturale civil-militare. Conscripția a promovat 
militarizarea societăților, dar a facut acest lucru cu prețul unei 
anumite „civiliri” a armatei. Astfel, până în prezent, predicțiile 
privind incompatibilitatea făcute de sociologii din secolul al 
XIX-lea s-au dovedit a fi incorecte. 

Totuşi, în prezent, datorită schimbărilor sociale şi geo- 
strategice, perioada soldatului-cetatean şi a armatelor de masă 
se apropie de sfârşit (Haltiner, 2003). Printre forţele principale 
ce influențează aceste procese regăsim progresul tehnologic şi 
penetrarea pieţei în toate sferele vieții şi societății. Această 
dezvoltare implică un nivel sporit de individualizare şi 
pluralizare normativă, ca şi scăderea importanţei valorilor 
tradiționale şi o eroziune a stilurilor de viata comunitare de 
bază din societăţile moderne. Dezvoltarea sistemelor militare 
din punct de vedere tehnic, economic şi socio-politic urmează 
aceeaşi logică a schimbării, bazată pe diferențiere şi 
economizare. Cu cât se adânceşte diviziunea muncii în armate, 
cu atât sporeşte tendința de se baza pe soldați profesionişti 


foarte bine antrenați (Burk, 1992: 45). Aceasta înseamnă că 
forțele armate ale societăților moderne sunt complet 
profesionalizate şi devin mai mici din punct de vedere al 
mărimii numărului de personal. După Marea Britanie şi SUA, 
Europa continentală se orientează acum spre sistemele bazate 
pe voluntariat, mai reduse. Până la sfârşitul anului 2002, 12 din 
cele 30 de naţiuni europene de la vest de Rusia au renunţat la 
recrutare sau au hotărât să o facă în curând (Cehia, Belgia, 
Anglia, Franța, Ungaria, Italia, Olanda, România, Slovenia, 
Slovacia, Spania, Portuglia). În 10 ţări pot fi observate 
dezbateri publice legate de menținerea sau nu a recrutării 
(Austria, Germania, Croaţia, Finlanda, Danemarca, România, 
Ucraina, Polonia, Rusia, Suedia). 

Teza ce poate fi formulată pe termen lung este ca, după 
o tradiție de două sute de ani de cetatenie-soldat, odată cu 
suspendarea recrutării şi diminuarea ca mărime a armatelor de 
masă, are loc o demilitarizare a societăților şi o remilitarizare a 
armatelor şi, ca o consecință a acestui proces, se dezvoltă o 
diferenţă dintre civili şi militari în Europa, asemănătoare cu cea 
care poate fi observată în SUA. În contextul nostru, termenul 
„militarizare” se referă la faptul că răspândirea înrolării pe 
continentul european a făcut ca o parte reprezentativă cantitativ 
a populaţiei să devină mobilizabilă în scopuri militare şi, în 
acest fel, familiară cu normele şi comportamentele militare. 
Termenul „civilire”, pe de altă parte, implică faptul că puternica 
prezenţă a normelor şi comportamentelor societale civile într- 
un sistem de conscriptie limitează foarte tare cultivarea 
virtuților militare clasice gi accentuarea exclusiva a 
imperativelor funcționale. Există indicii că, odată cu sfârşitul 
procesului reciproc de militarizare a societăţii, pe de o parte, şi 
„civilire” a armatei, pe de alta parte, divergentele civil-militare 
prezise de Comte şi Spencer au început să sporească. 

Declinul sistemului de conscriptie reduce partea din 
societate implicată în sectorul apărării şi armată. Numărul 


absolut de oameni ce au şansa să treacă prin armată se 
micşorează considerabil. Relaţia strânsă, altădată, dintre 
cetăţeni şi armată a început să piardă din punct de vedere al 
nivelului cantitativ şi, odată cu creşterea distanţei sociale, foarte 
probabil şi în sens calitativ. Simultan cu reducerea şi 
profesionalizarea, structurile de sprijin ale forțelor armate sunt 
înlăturate organizational din cadrul forțelor. Tot mai mult, 
unele din sarcinile şi domeniile logistice ce nu dețin o funcție 
de luptă imediată sunt lăsate pe seama civililor şi chiar 
transferate la societăți private (în prezent sunt angajate 
companii de securitate private pentru paza cazărmilor şi bazelor 
militare, companii particulare de aprovizionare preiau 
deservirea în totalitate a brigăzilor, controlul de zbor civil 
supraveghează misiunea forțelor aeriene până la locul luptei 
etc.) Capacitatea militară de luptă actuală e concentrată într-un 
nucleu organizational redus. Acest lucru creează paradoxul că 
odată cu „civilirea” şi economizarea sporită a armatei are loc, 
de fapt, o remilitarizare în zona de nucleu care se ocupă de 
sarcinile de luptă. Definiţia rolului propriu soldatului e din nou 
discutată şi promovată, profesionalismul militar devine limita 
tuturor celor ce gândesc şi acționează în cultura militară, e din 
nou subliniată importanța imperativelor funcționale militare, 
opuse celor socio-economice şi sunt revitalizate virtuțile 
militare tradiționale. 

Odată cu sfârşitul recrutării universale, presiunea pentru 
egalitate  inerentă sistemului  soldatului-cetățean a fost 
îndepărtată. Omogenitatea socială (van Doorn, 1975) dispare. 
Drept urmare, e încurajată o reîntoarcere la ethosul războinic 
elitist, ca o subcultură militară. 

Evident, acest lucru generează o nouă diferenţă istorică 
între cultura democratică a societăților moderne - puternic 
diferentiate-, pe de o parte, şi cultura militară de tradiție, pe de 
altă parte. Orientările de norme şi valori pluralizante ale 
societăților civile de piață individualizate şi profilurile 


normative şi comportamentale ale armatelor orientate 
funcţional par a se separa. 


1.3. Existenţa unei diferențe 


Existenţa actuală a unei asemenea diferențe este 
demonstrată de mai mulți indicatori pe care îi cităm în 
continuare. Deoarece acest cadru teoretic urmăreşte să permită 
desfăşurarea unei cercetări empirice asupra diferenţei ce există 
între cultura civilă şi militară, pare important să vedem dacă 
există anumiți indicatori ai acestei diferente. 

Un prim indicator e acela că o democraţie post-modernă 
avansată, aşa cum sunt Statele Unite, demonstrează existența 
acestui tip de diferență. Feaver şi Kohn, la încheierea cercetării 
lor empirice în SUA, scriau: „Proiectul general a dus la 
concluzia că îngrijorările (privind diferenţa - n.a.) exprimate de 
secretarul Apărării şi de alţii sunt justificate, dar nu trebuie să 
se exagereze. Cercetarea noastră a identificat numeroase 
schisme şi tendințe care au subminat cooperarea civil-militară 
şi, în anumite circumstanţe, pot degrada eficiența militară, dar 
aceste probleme nu constituie nici o urgenţă, cel puţin pe 
termen scurt.” 

Un alt cercetător american scrie: ,,...asistam la o 
diferență potențial periculoasă între armată şi societatea pe care 
o protejează, mai ales atunci cand, din ce în ce mai puțini 
americani, în special lideri, participă la apărarea noastră 
națională” (Harvey Sicherman, 1999). 

Referitor la această ultimă afirmaţie trebuie să reținem 
că există o tendință clară spre profesionalizarea armatelor şi că 
acest lucru va afecta, mai devreme sau mai târziu, orice tara 
europeană (Haltiner, 1998), unde din ce în ce mai puţini 
cetăţeni vor avea experiențe militare directe în armată, datorită 
trecerii de la recrutare universală la forțe voluntare în 
întregime. 


Un al doilea indicator e oferit de rezultatele unei 
cercetări europene pe care a desfăşurat-o ERGOMAS, în 1992— 
1993 (Caforio, 1994). Din aceste date rezultă că există o 
diferență mare între nivelul prestigiului pe care ofiţerul crede că 
opinia publică trebuie să o confere profesiei sale (imaginea 
dorită) şi nivelul de prestigiu acordat profesiei de ofițer 
(imagine percepută). Aceste date sunt întărite de insatisfactia 
manifestată de ofițeri fata de modul în care media se ocupă de 
subiectele militare şi de apărare, informaţie ce rezultă din 
diferite cercetări empirice (Caforio, 1994, 1998, 2001) şi pe 
care o putem rezuma folosind o propoziție a lui Krista E. 
Wiegand şi David L. Paletz, care afirmă: „În general, ofiţerii 
consideră că media sunt foarte interesate în legătură cu subiecte 
scandaloase, dar numai oarecum interesate de subiecte politice 
organizaționale sau tehnice” (Wiegand şi Paletz, 2001). Acest 
al doilea set de indicatori indică în mod relevant că armata 
percepe faptul că opinia publică şi formatorii de opinie cultivă 
şi practică valori, etici şi principii, adesea diferite fata de 
armată. 

Dar, de asemenea, ofițerii consideră că profesia lor e 
complet diferită de cele civile. Rezumând concluziile 
cercetărilor citate din 1992-1993, Caforio scria: „Totuşi, 
convergenta tehnicilor manageriale nu înseamnă sub nici o 
formă că armata e o organizaţie ca orice companie civilă: 
examinând acest item, de fapt, se poate descoperi că o mare 
majoritate a repondentilor nu gândesc în acest fel: ei sunt 
cuprinşi între 57,1% la ofițerii greci şi 92,6% la ofiţerii italieni. 
Un dezacord similar este exprimat de repondenti în legătură cu 
posibilitatea ca organizaţia militară să devină ca orice companie 
civilă” (Caforio, 1994). 

De la ipotezele empirice la cele teoretice, luând în 
considerare tema cercetării noastre „diferența culturală dintre 
armată şi societatea civilă în era modernă”, realizăm că 
ajungem la teoriile despre democratiile postmoderne. În acest 


sens, trebuie să luăm în considerare ceea ce scria David Segal 
în lucrarea sa Sunt armatele după războiul rece postmoderne?, 
prezentată la Montreal 1998: ,,...marea parte a dimensiunilor în 
schimbare ale organizaţiei militare, discutate în literatura 
sociologică, sunt încă înrădăcinate într-un context modern, 
chiar dacă războiul rece s-a terminat în Europa. S-ar putea să 
fie mai potrivit să se argumenteze că armata, ca organizaţie 
conservatoare, a rezistat unora dintre schimbările spre 
modernitate ce au fost observate în trecut în alte organizaţii şi 
instituţii, dar acum se îndepărtează, mai surprinzător, de o 
formă organizațională primordială”. Dacă această ipoteză e 
corectă, putem trage concluzia că o diferență culturală dintre 
societatea civilă (postmodernă) şi armată (modernă) e deja 
inerentă unei asemenea situații. 

În plus, avem mai multe studii naţionale care stabilesc 
existența unei asemenea diferențe dintre cultura militară şi 
civilă. Suplimentar fata de cercetarea americană citată, avem in 
Anglia declaraţia lui Hew Strachan (vezi mai jos) şi următorul 
pasaj a lui Pascal Vennesson (Vennesson, 2001) în Franţa, care 
scria: „Relația dintre armată şi națiune este un puternic mit 
politic asociat cu conscripția şi naționalismul ...Pe scurt, 
relaţiile civil-militare în Franţa sunt bune în unele sectoare ale 
societății şi slabe în altele. Dacă cele mai dinamice sectoare au 
cea mai mare influenţă şi vor tinde să domine în viitor, relațiile 
civil-militare s-ar putea deteriora în anii ce urmează. (...)”, 
„Publicul nu crede că armata e bine integrată în societate (...)”, 
„În general, mediul militar e perceput ca fiind distant. 73% cred 
că mediul în care trăieşte personalul militar nu e cunoscut 
(2000). Numeroase valori tradiționale asociate cu profesia 
militară — spiritul de sacrificiu, îndatoriri civice către stat, 
patriotism, ordine şi disciplină — şi numeroase priorități 
politice, de asemenea asociate cu profesia militară- ajutor 
umanitar, independenţă națională, construcția Europei, apărarea 
militară a intereselor Franţei şi solidaritatea militară cu alte tari 


europene- sunt valori şi priorități politice considerate mai putin 
importante în societate.” 

Şi pentru Canada, Frank Pinch, în lucrarea sa prezentată 
la Potorose*, afirma că „Cercetarea şi publicațiile 
antropologistei sociale Donna Winslow, dinainte de 1997, 
sugera că există o “diferență”, cel puţin între aşteptările 
guvernului şi publicului canadian şi cele ale armatei.” 

În orice caz, determinarea existenţei unei diferenţe între 
cele două culturi nu înseamnă deloc că aceasta trebuie să fie 
eliminată sau redusă. De fapt, există opinii diferite referitoare la 
acest subiect, ce au fost relatate în introducerea acestei lucrări. 


1.4. Relaţia dintre civili şi militari 


Având analizate cele două fațete culturale ale 
subiectului nostru, adică societatea democratică şi subcultura sa 
militară, se pare că e momentul să ne ocupăm de relaţia civil- 
militară într-o democraţie modernă. 

Majoritatea studiilor din domeniu sunt centrate pe 
controlul democratic al forțelor armate. După cum se ştie, 
subiectul controlului democratic al forțelor armate se referă la 
întrebarea: cine păzeşte paznicii? Răspunsul nu este acelaşi 
pentru toate ţările: Hans Born (Born, 2002) afirmă: „În general, 
un sistem de control democratic al statului este un produs al 
sistemului său de guvernare, al politicilor, istoriei şi culturii 
sale. În plus, cum există multe sisteme culturale şi politice 
diferite există, de asemenea, şi multe norme diferite şi practici 
ale controlului democratic”. 

Nu ne putem ocupa aici de teorii şi practici de control 
democratic, ci doar adăugăm faptul că schimbările ivite în era 
post-război rece afectează şi sistemele de control democratic. 


* Referinta este la Conferința bianuală ERGOMAS de la Portorose, 
Slovenia, 18-22 septembrie 2002. 


Aşa cum afirma din nou Hans Born: „Fra post-război rece 
necesită o nouă privire asupra controlului democratic al forțelor 
armate. Perioada post-război rece a adus o atenţie sporită 
acordată misiunilor de pace, reforme ale armatei în aproape 
fiecare ţară şi desfăşurarea activității militare din ce în ce mai 
mult la nivel internaţional”. 

Concluzionând, relația civil-militară într-un sistem 
democratic pare a se baza pe următoarele principii (Sniders şi 
alții, 2001): 

e Armata există pentru apărarea țării şi a intereselor ei; 

e Această apărare presupune garantarea unei arene 
internationale comerciale libere şi linistite; 

e Profesia militară e subordonată conducerii politice prin 
reprezentanții săi legali (guvern, ministru etc.); 

e Civilii şi militarii trebuie să împărtășească aceleaşi 
valori de bază; 

e Lumea civilă trebuie să acorde armatei autonomia 
necesară pentru a-şi putea îndeplini obligația 
profesională; 

e Armata are o triplă responsabilitate: reprezentativă, 
consultativă şi executivă. 


1.5. Posibilitatea unei astfel de cercetări la nivel internaţional 


Deoarece punctul de referință pentru proiectul nostru 
este cercetarea TISS, deja realizată în SUA, trebuie, desigur, să 
ne întrebăm dacă e posibilă comparatia între realitatea 
americană şi cea europeană şi a altor tari postmoderne. Situaţia 
din SUA în ceea ce priveşte diferența civil- militară poate fi, de 
fapt, foarte diferită de cea cu care ne confruntăm în alte tari, din 
mai multe motive: diferența de mărime a statului, diferența de 
funcţii (funcţionare) a armatei în politica externă şi de 
securitate, diferenţe în cultura socială şi politică, diferența de 


istorie a relațiilor civil-militare etc. Referindu-ne la Europa, in 
opinia multor analişti „revoluţia SUA în problemele militare va 
militare americane şi europene. În plus, se pare că se deschide o 
aşa-numită diferență de valoare...Din punct de vedere politic, 
strategic şi cultural SUA şi Europa par a se mişca lent în 
direcții opuse” (Peter von Ham in Western unity and 
transatlantic security challenge, Marshal Center Papers, Nr. 
4/2002). 

În plus, aceasta nu este singura diferență ce poate fi 
descoperită într-o analiză internațională. Dacă ne uităm, de 
exemplu, la statele post-comuniste, Christopher Jones şi Natalie 
Mychajlyszyn (2002) au identificat un set de diferențe comune 
(în interiorul statelor post-comuniste) între aceste tari şi cele 
vestice în ce priveşte relaţiile civil-militare, cum ar fi: 

e dificultăţi de dezvoltare a unor culturi a relaţiilor civil- 
militare democratice; 

e lipsa asigurării unui grup de experți civili în apărare ca 
membri ai legislaturii sau oficiali de nivel înalt în 
ministerele apărării sau alte posturi-cheie; 

e lipsa de experți în securitate militară din media; 

e inexistența plângerilor privind intruziunea ofiţerilor in 
politica civilă; 

e nivelul mare al forțelor paramilitare în raport cu forţele 
regulate. 

Cu scopul de a rezolva această problemă- posibilitatea 
unei analize internaționale- într-un mod mai concret, am 
analizat unele concluzii ale cercetării înscrise în raportul TISS: 

e Prima concluzie e aceea că există multe ,,diferente” 

ce trebuie analizate, respectând multiple dimensiuni 
şi între diferite segmente ale populaţiei civile şi 
militare. 

e Diferența dintre armata SUA şi societatea civilă se 

adânceşte. 


e Întrucât am ieşit din secolul 20, numărul oamenilor 
care au făcut serviciul militar sau care au alte 
legături personale cu armata e în scădere. Această 
„diferență experimentată” e un artefact al micşorării 
forţei voluntarilor. 

e Elita armatei e destul de critică în privința calității 
conducerii din instituţiile politice. 

e Elita armatei manifestă o ostilitate generală fata de 
media. 

e Armata are mai multă încredere în instituțiile 
guvernamentale decât civilii. 

e Din punct de vedere al valorilor sociale, ofițerii din 
elita armatei se deosebesc atât de elita civilă, cât şi 
de masele civile. 

e In procent mare (76%), ofiţerii elitei militare resping 
în mod deschis homosexualii si lesbienele care 
lucrează în armată. Dar majoritatea elitelor civile 
(55%) şi a marelui public (57%) acceptă deschis 
homosexualii şi lesbienele în armată. 

e Populaţia civilă, atât elitele, cât şi masele, au foarte 
puţină înțelegere pentru relaţiile civil-militare si 
pentru controlul civil al armatei. 

e Media, prin film şi ficțiune, întăresc diverse seturi 
de stereotipuri despre armată şi societatea civilă. 

Dar, dacă ne gândim la realitatea europeană, observăm 
că aceste concluzii se aplică şi majorității relaţiilor civil- 
militare europene sau nu. 

De aceea, putem considera că o bună ipoteză de lucru 
poate fi aceea că există pretutindeni mai multe trăsături comune 
ale diferenței civil-militare, cel putin în democratiile 
postmoderne. Probabil unele trăsături sunt regionale, 
continentale (de exemplu, est-europene, vest-europene) şi 
altele, caracteristice numai unei singure tari. Dar acest lucru 
este şi a fost comun oricărei cercetări internaționale. 


1.6. Direcţii pentru cercetare 


În concluzie, acesta este un cadru teoretic, creat pentru 
desfăşurarea unei cercetări empirice asupra diferenţei de cultură 
civil-militară în Europa, comparativ cu rezultatele deja obţinute 
pentru SUA. Astfel, încercăm să propunem posibile linii de 
ghidare pentru proiectul nostru de cercetare. 

În mod cert, putem începe de la o ipoteză de bază şi 
câteva ipoteze de lucru. 

Ipoteza de bază e aceea că mai multi indicatori 
demonstrează existența în țările democratice postmoderne a 
unei diferenţe între cultura militară şi cea a societății parentale, 
în general. Avem mai multi indicatori ai acestui fapt, unii dintre 
ei deja au fost citați, alții se regăsesc în literatura de 
specialitate. 

Prima ipoteză de lucru este aceea că putem considera 
ofițerii ca lideri de opinie/formatori de opinie în forțele armate, 
în aceeaşi măsură în care putem considera profesioniștii civili 
(în sens larg) în cadrul celor mai semnificativi lideri de opinie 
în societatea civilă, astfel încât pare convenabil să realizăm o 
cercetare de elită în rândul acestor categorii. 

A doua ipoteză de lucru o reprezintă o anumită 
unicitate a profesiei militare (Bernanrd Boene, 1990) în raport 
cu alte profesii. Pentru a clarifica, luăm în considerare ipoteza 
că profesia ofițerului e cultural mai distantă de mediul 
atitudinal al profesiilor civile decât profesiile civile între ele 
însele. De aceea, merită a fi comparată cultura profesională a 
ofițerilor cu cea a altor profesii civile. 

A treia ipoteză de lucru este aceea că există mai multe 
trăsături comune ale diferenţei de cultură civil-militară în țările 
democratice, ceea ce reprezintă un motiv pentru realizarea unei 
cercetări internaționale. 

Scopul cercetării este de a găsi un răspuns la 
următoarele întrebări principale: 


1. Se confirmă diferența şi care sunt dimensiunile sale 
naționale? 

Care este natura diferenţei? 

Ce conturează diferența? 

Există o tendință de mărire a acestei diferențe? 
Diferența afectează eficiența armatei şi/sau relațiile 
civil-militare? Dacă da, în ce fel? 

1.6.a. Direcţii de cercetare 


Etapele de realizare a proiectului de cercetare au 
cuprins: 

1. Studierea culturii politice a viitoarelor elite (civile şi 
militare), simultan cu cercetarea cadetilor şi studenților 
pe trei niveluri: 

e Cognitiv — convingeri, atitudini, opinii; 

e Evaluativ — valori, norme, judecăți morale; 

e Afectiv sau expresiv — emoţii (identitate, loialitate) 
sau sentimente (afinitate, aversiune, indiferență) 

2. Intervievarea experților în vederea evaluării 
schimbărilor în relațiile civil-militare. 

3. Redactarea raportului final al cercetării. 


1.6.b. Investigarea viitoarelor elite civile şi militare 


Studiul investighează un eşantion de cel puţin 30 de 
cadeți, din academiile militare (15 din primul an şi 15 din anul 
patru) şi care se compara cu un eşantion de cel putin 30 de 
studenți din următoarele facultăți: economice, drept, ştiinţe 
politice. Am limitat cercetarea noastră la studenții din 
Universitate doar la trei facultăți pentru a face o asemenea 
cercetare empirică mai uşor de prelucrat. Alegerea celor trei 
facultăți se datorează presupunerii că din acestea provine 
îndeosebi elita civilă. 


Pentru a pregati un chestionar corespunzator scopului 
nostru am trasat următoarea listă de indicatori semnificativi: 
Listă de indicatori: 
1. Încrederea în instituţii (cât de importantă este armata 
încă?) 
2. Rolurile sexelor (competiţia dintre luptătorul bărbat şi 
feminizarea armatei) 
Indexul democraţiei 
Percepția amenințării 
Misiuni noi/vechi ale armatei 
Patriotism 
Existenţa forțelor armate (dreptul de a exista, modul de 
viata, mândria fata de forțele armate) 
8. Controlul democratic al forțelor armate 
9. Valori (valori ale educării copiilor, valori în cadrul 
armatei) 
10. Globalism/localism 
11. Spiritul de luptă /agresivitatea 
12. Surse de informaţii despre armată 
13. Evaluarea relațiilor media-armată 
14. Prestigiul social al profesiei militare (printre alte 
profesii) 
15. Calificări profesionale 
16. Recomandarea făcută perechilor, copiilor să se înroleze 
în armată 
17. Rolul tatilor în socializarea cu problemele armatei 
18. Obiectivele politicii externe 
19. Structura şi mărimea armatei (conscripția) 
20. Rămâneri în urmă ale armatei în modernizarea socială 
21. Religia 
22. Conservatorism 
23. Materialism/postmaterialism 

1.6.c. Cercetarea experţilor 


Simultan cu cercetarea cadetilor şi studenților au fost 
intervievaţi experți pentru a evalua schimbările relațiilor civili- 
militari. Interviurile ne permit un control asupra dimensiunii 
timp. 

Ideea este să fie selectați 10 experți în relații civil- 
militare în fiecare ţară. Eşantionul ar trebui să fie echilibrat, să 
fie intervievaţi atât bărbaţi, cât şi femei, tineri şi bătrâni, cu 
orientări de stânga şi de dreapta. Structura experților: 

e 2 experți militari de nivel superior (cu grad de colonel 
sau mai mare) 

e 2 jurnalişti specializați pe probleme militare 

e 2 parlamentari specializaţi în luarea deciziilor politico- 
militare (cu afilieri politice diferite) 

e 2 oameni de ştiinţă (istoric, diplomat/specialist în relaţii 
internaționale) 

e 2 manageri sau lideri ai mişcărilor pacifiste, preşedinţi 
ai organizatiilor/sindicatelor militare. 

Intrebarea care se pune este daca ei percep o diferenta 
între civili şi militari şi, dacă da, aceasta diferență se măreşte? 
Metoda folosită va fi interviul semistructurat. Prin folosirea 
unui set limitat de întrebări intervievatul este întrebat dacă 
ideile lui s-au schimbat în timp. 


II. REZULTATELE CERCETĂRII PRIVIND DIFERENȚELE 
CULTURALE ÎNTRE ARMATĂ ŞI SOCIETATE ÎN 
ROMÂNIA 


România a cunoscut o experiență de transformare 
profundă după 1989, pornind de la unul dintre cele mai 
dureroase regimuri comuniste, încercând să construiască un 
regim democratic şi să se integreze în cadrul unor instituții 
euro-atlantice, precum NATO şi Uniunea Europeană. Problema 


democratizarii relațiilor dintre armată şi societate a fost una 
prioritară pe agenda decidentilor politici români şi a instituțiilor 
care au asigurat asistență pentru democratizare. Principalul 
motiv a fost percepția că armata ar fi fost un pilon al statului 
comunist şi ar putea, oricând, să pună mâna pe putere. O altă 
prezumție a fost acea convingere occidentală neo-kantiană ca 
democratiile nu luptă una împotriva celeilalte, aşa că un control 
democratic civil asupra armatei era dezirabil în Europa de Est. 
Cu toate acestea, relațiile dintre armată şi societatea 
românească prezintă câteva particularităţi ce trebuie cunoscute 
înainte de prezentarea rezultatelor cercetării, pentru a înţelege 
mai bine contextul. 

În primul rând, România nu are o tradiție militaristă. Cu 
excepția unei scurte perioade, în timpul celui de-al doilea 
război mondial, armata română modernă s-a aflat mai mereu 
sub un anumit tip de control civil. În Evul Mediu, teritoriile 
româneşti au fost ocupate fie de imperiile Otoman, Țarist ori 
Austro-Ungar, încât percepția populației despre armată era 
aceea despre o armată de ocupaţie. 

În 1859, fostul colonel Alexandu Ioan Cuza, ales Domn 
al Principatelor Române a pus bazele statului modern şi armatei 
naționale moderne. În aceea perioadă, Armata Română, alături 
de Biserica Ortodoxă Română au fost considerate două instituţii 
fundamentale ale construirii naţiunii române. Constituţia din 
1923 a introdus norme de control democratic civil, România 
cunoscând perioada sa de aur de unitate şi dezvoltare. Cu toate 
acestea, sistemul democratic a fost distrus, începând cu 1938, 
cu dictatura regală şi continuată cu dictatura lui Antonescu, 
urmată de dictatura comunistă, până în 1989. 

Cu toate că vorbim de o dictatură comunistă, un anume 
tip de control civil tot exista, controlul civil subiectiv (vezi 
Huntington, 1957). Dacă în perioada anilor 1950 armata 
română era sub controlul extern al comisarilor ruşi, dar şi al 
PCR, după 1964 controlul civil devine mai „național”. În 


termenii ideologiei comuniste, armata română aparținea 
poporului, recrutarea ofițerilor avea un sistem de discriminare 
pozitivă pentru cei proveniți din rândul muncitorilor, iar 
recrutarea soldaţilor era de tip conscriptie universală, serviciul 
militar fiind obligatoriu. De aceea, la nivel retoric, nu putem 
presupune existența unei diferenţe culturale mari între armată şi 
societate şi nu avem evidențe empirice pentru această 
presupozitie. Mai mult decât atât, armata este atrasă, mai 
evident după anii 1980, la munci în economia națională. 

După sfârşitul războiului rece, atât revoluționarii din 
stradă din decembrie 1989, cât şi instituţiile occidentale au fost 
interesați de construirea unor mecanisme de control democratic 
asupra forțelor armate, temându-se de creşterea diferenţelor 
dintre cultura militară şi cea a societății democratice civile, în 
curs de cristalizare. De aceea, construirea unor mecanisme de 
control democratic asupra forţelor armate a devenit o prioritate 
pentru instituţii precum OSCE, NATO sau Uniunea Europeană. 
Astăzi, când România a devenit membră a NATO şi a fost 
evaluată asupra normelor de control democratic civil, este 
interesant să aflăm dacă există o diferenţă între cultura militară 
şi a societăţii parentale. Deoarece criteriile tehnice de admitere 
în NATO necesitau o armată profesionistă, este de aşteptat ca 
procesul de  profesionalizare a armatei să ducă la 
„remilitarizarea” culturii militare, la creşterea diferenţei 
culturale fata de societatea românească. 

Acest studiu de caz este rezultatul unei cercetări mai 
ample, comparative, care îşi propune să investigheze existența 
unei diferenţe culturale între armată şi societate într-un eşantion 
european. Analiza foloseşte atât metode cantitative (aplicarea 
unui chestionar), cât şi calitative (un interviu semi-structurat 
aplicat experților). 

Prima parte a studiului de caz care urmează este 
rezultatul analizei cantitative, în urma unui chestionar de opinie 
aplicat unui eşantion de studenţi militari şi civili. După o scurtă 


prezentare a datelor demografice, in aceasta parte vor fi 
prezentate trei sectiuni. Daca in prima sectiune vor fi prezentate 
rezultatele investigatiei privind existenta unor diferente dintre 
cultura militarilor şi a societății civile, la nivel de valori şi 
atitudini, secţiunea a doua va prezenta existența unor diferenţe 
la nivelul atitudinilor fata de politica de securitate şi apărare, iar 
secțiunea a treia va investiga existența diferențelor în probleme 
precum controlul democratic, misiunile forțelor armate, 
imaginea publică sau tipul de armată. 

Partea a doua a studiului de caz este rezultatul unei 
investigaţii calitative, bazate pe interviuri semistructurate. Ea 
va avea patru secțiuni: relațiile civil-militare, militarii şi opinia 
publică, principalele probleme ale politicii de securitate şi 
relația dintre militari şi politică. 


II.1. REZULTATELE CERCETĂRII CANTITATIVE 
ASUPRA STUDENȚILOR 


Secțiunea A. Valori şi atitudini ale potentialelor elite 


Date demografice. Compoziţia eşantionului 


Investigarea opiniilor potentialelor elite privind 
atitudinile si valorile a fost făcută pe un eşantion de 180 de 
studenți, din anii 1 si 4, dintre care 89 de studenți la academiile 
militare din Sibiu, Braşov şi Constanta şi 91 de studenți civili 
de la 3 universități din Bucuresti, ASE, drept şi ştiinţe politice 
(SNSPA). Alegerea acestor specializări a fost bazată pe 
prezumția reieşită din date empirice anterioare, potrivit cărora 
liderii de azi au absolvit una dintre aceste specializări. Datele 
demografice detaliate ale eşantionului pot fi găsite în Tabelul 1, 
de mai jos”: 


5 Într-un studiu recent despre carierele liderilor post-comunisti al Centrului 
de Analize şi Studii Politice (CASP) a reieşit că principalele specializări ale 


Academii ASE Drept Ştiinţe 
on militare politice 
Număr de 89 32 28 31 
chestionare 
(%) 49.4% 17.8% 15.6% 17.2% 
Bărbaţi 87.6 23.3 32.1 29.0 
Femei 22.4 76.7 67.9 71.0 
Anul de 
studiu % 

Anul 1 49.4 53.1 53.6 60.0 
Anul 4 sau 5 50.6 46.9 46.4 40.0 


Valori şi atitudini personale 


Întrucât ipoteza de bază a acestui studiu a fost existența 
unei anumite unicitati a profesiei şi culturii militare (Boene), 
investigarea existenţei unei diferenţe culturale poate fi studiată, 
în primul rând, la nivelul opiniilor declarate despre valori şi 
atitudini asupra diferitelor subiecte. 

La întrebarea 15 din chestionar, despre importanța 
anumitor trăsături de caracter pentru educaţia propriilor copii, 
se poate remarca faptul că studenții militari consideră 
determinarea, spiritul deschis, iniţiativa şi patriotismul ca 
foarte importante, în timp ce colegii lor civili consideră 
toleranța ca foarte importantă, iar iniţiativa şi determinarea ca 
mai degrabă importante. Pe de altă parte, studenţii civili 
consideră traditionalismul, patriotismul si obedienta ca având 
importanţă minimă (p<0.05). 

La întrebarea despre ce calități îi sunt necesare unui 
militar, răspunsul arată asemănător. Astfel, cadetii considera că 
unui militar îi trebuie un spirit deschis, determinare, inițiativă, 
spirit de camaraderie şi loialitate, în timp ce studenții civili 


parlamentarilor de după 1990 sunt: ingineri (40%), ştiinţele sociale, 
economişti şi jurişti (vezi CASP Report, Cariere politice şi reprezentare 
parlamentară, realizat de Laurenţiu Ştefan şi Răzvan Grecu, martie 2004). 


considera ca principalele calitati ale militarilor ar trebui sa fie 
obedienta, spiritul de camaraderie si determinarea. Daca 
determinarea este considerată de ambele grupuri o caracteristică 
a militarilor, în privința celorlalte calități există o mică 
diferență de percepţie, fără a fi relevantă. 

Totuşi, problema disciplinei, onoarei şi determinării 
pentru militari sunt văzute diferit, atunci când studenţii sunt 
întrebaţi despre rolul disciplinării copiilor de către părinți sau 
rolul voinţei pentru a se realiza. În timp ce studenţii militari 
sunt într-un acord total cu aceste declaraţii, studenții civili sunt 
în total dezacord. Diferenţa creşte prin răspunsul la întrebarea 
47, unde studenţii militari favorizează puternic consensul de 
grup şi ascultă de ordinele liderilor, în timp ce studenții civili 
sunt în total dezacord. 

În privinţa atitudinii faţă de religie, nu există diferente 
semnificative (vezi Tabelul 2, unde p>0.5). 

Tabelul 2 — Atitudinea fata de religie 


Religiozitatea şi participarea la serviciul religios Studenţi Studenţi 
civili militari 
1 — sunt religios şi merg regulat la biserică (o dată 9.9% 5.6% 


pe saptamana) 

2 —sunt religios si merg o data pe luna la biserica 18.7% 16.9% 

46.2% 55.1% 
8.8% 12.4% 
13.2% 7.9% 


3.3% 2.2% 


3 — sunt religios, dar merg la biserica doar de 
sarbatori 


4 — nu pot spune dacă sunt religios sau nu 
5 — nu sunt religios 


6 — non răspuns 


Pearson: 0.58 
O altă problemă de atitudine este cea a orientării 
politice, măsurată pe o scală stânga-dreapta. In România post- 
comunistă, alte studii de ştiinţe politice consideră că scala 


stânga-dreapta nu este relevantă. Din analiza comparativă a 
studenților civili şi militari nu rezultă o diferență semnificativă 
(p=0.059). Cu toate că nu avem o diferență semnificativă, se 
poate constata că studenţii civili sunt mai orientati către dreapta 
(vezi Graficul nr.1). În acest caz, orientarea studenţilor militari 
către stânga poate fi considerată o atitudine conservatoare? 
Vom vedea mai departe. 


Orientarea politica 


20 —— civili 


15 —a— militari 


-d 
stanga-dreapta Graficul nr. 1 


Diferenţele dintre viziunea civililor şi militarilor asupra 
„valorilor globale” (referire la studiile empririce comparative 
ale lui Inglehart) se pot sesiza mai bine prin determinarea 
indexului Inglehart. Astfel, studenților li s-a cerut să indice 
primele două preferințe asupra celui mai important obiectiv 
pentru Guvernul României pe următorii 10 ani. 

Aşa cum se poate vedea în Tabelul 3, studenții militari 
sunt mai materialişti, în timp ce studenții civili mai degrabă 
post-materialişti (confirmată prin coeficientul Pearson de 
0.003). Înseamnă că studenții militari favorizează ca scopuri 
guvernamentale pe termen de 10 ani menţinerea ordinii şi lupta 
împotriva creşterii prețurilor, iar studenții civili favorizează ca 
scopuri guvernamentale: libertatea şi implicarea publicului în 
luarea deciziilor politice. 


Tabelul 3 


Indexul Ce studiati? Total 
Inglehart 
26.3 


Studenti civili (%) Studenţi militari (%) 
Materialist 17.8 34.8 


Post- 18.9 5.6 
materialist 


p<0.01 


Sursele de informare 


Rolul surselor de informare este determinant in 
formarea judecatilor de valoare ale studenților. Există ceva 
diferențe de opinie între studenții civili şi militari în privinţa 
importanţei surselor de informație pentru formarea unei opinii 
despre armată. În timp ce studenţii civili consideră că ziarele 
politice, cotidianele, revistele şi filmele sunt foarte importante 
în construirea unui punct de vedere despre armată, studenţii 
militari le consideră mai degrabă neimportante. Ei îşi 
construiesc opinia despre armată mai degrabă din ziare sau 
reviste militare sau publicaţii profesionale. Este evident că 
studenţii civili îşi formează opinia din ziare şi reviste ne- 
profesionale, acestea fiind, probabil, cele la care au acces. De 
aceea secțiunea care urmează se va focaliza pe problema 
cunoştinţelor despre instituțiile de securitate şi încrederea în 
ele. 


Increderea în instituţii 


Mai întâi să vedem care este nivelul de încredere al 
studenţilor în instituții guvernamentale sau neguvernamentale, 
încredere măsurată pe baza unei scale de la 1 la 10, unde 1 
înseamnă lipsă totală de încredere iar 10 înseamnă încredere 


deplină. În tabelul de mai jos (Tabelul 4) pot fi observate 
mediile răspunsurilor studenților civili şi militari privind 
încrederea în instituţii dar şi cunoştinţele despre acele instituţii. 

Cu o medie de 8.55, studenţii militari au cea mai mare 
încredere, cum era de aşteptat, în armată, în timp ce studenții 
civili plasează armata la mijlocul clasamentului, companiile 
private fiind instituţiile în care studenții civili au cea mai mare 
încredere. Pe locurile următoare, biserica, universitatea sau 
organizațiile voluntare sunt instituţiile în care atât studenţii 
civili, cât şi cei militari au încredere. Aceeaşi similaritate între 
civili şi militari o găsim în privința instituțiilor cu cea mai 
scăzută încredere, respectiv partidele politice, Parlamentul şi 
Guvernul. 

În privinţa problemei cunoaşterii acestor instituţii, cât de 
informat este publicul despre aceste instituţii,cunoaştere 
măsurată pe o scală similară, de la 1 la 10, cea mai evidentă 
diferență între civili şi militari este legată de cunoaşterea despre 
poliție şi armată, despre care studenții civili recunosc faptul că 
nu au cunoştinţe, dar nu au încredere in ele. In general, 
încrederea în instituţii corelează direct cu cunoştinţele despre 
acea instituție. Totuşi, în privința mass-media, partidelor 
politice, Parlamentului şi Guvernului, cu cât studenții civili şi 
militari au mai multe cunoştinţe despre ele, cu atât sunt mai 
critici şi îşi exprimă neîncrederea. Și invers, cu cât cunosc mai 
puţin despre instituții precum, ONG-urile, cu atât au mai multă 
încredere. 


Tabelul 4- Încrederea in instituţii şi cunoştinţe despre instituţii 
(medii) 


Încrederea în instituţii Cunoaşterea instituțiilor 
Instituţii Studenţi | Studenţi | Studenţi | Studenţi 
militari civili militari civili 


Biserica 
7.71 (2) 
Presedintele 
5 
Mass-media 
6 
5 
4 
5 
6 
5 
7 


8.49(2) | 8.44 (2) 


7.61(3) | 7.90 (3) 


.96 
43 8.02 7.66 
Justiţie 
OE 5.68 6.54 
Parlament 
91 6.91 6.82 
Guvern 
49 7.40 7.47 
5.75 5.76 
29 6.65 
.96 
.04 


Companii private 
8.12 (1) 


Sindicate 
6 


42 
FE 8.39 8.56 (1) 
Partide politice 
4.60 7.15 7.20 


Universități 


= es |] 


6. 
BE 
6 
he 
4 


82 
08 
„66 
„66 
81 
.02 
89 
17 
27 
57 


7.60 6.47 


Organizatii 7.06 7.13 (2) 5.35 4.59 
voluntare- ONG 


8.55 (1) 8.58 (1) | 6.29 


Orientare globala sau locala? 


Studenții au fost rugați să-şi exprime ataşamentul lor 
fata de diferite instituţii locale sau globale, măsurarea facandu- 
se pe o scala de la 1 la 10, unde 1 înseamnă un ataşament slab, 
iar 10 un ataşament puternic. Aşa cum se poate vedea din 
Tabelul 5, nu au existat diferenţe mari între studenții militari şi 
civili privind orientarea locală sau globală, cel mai mare 
ataşament al ambelor grupuri fiind exprimat către grupurile 
primare (familie) sau către sine însuşi, iar cel mai mic 
ataşament fiind exprimat către societatea globală şi comunitatea 
religioasă. O mică diferență există în exprimarea ataşamentului 
către propria „țară”, studenţii militari fiind foarte atasati (medie 
8.69) iar studenţii civili exprimă şi ei un mare ataşament, de 
7.70. 


Tabelul 5- Orientare locala/globala (medii) 


|| Studenţieivili | Studenţi militari 
5.54 
6.54 
8.69 
7.88 
8.08 
8.53 
9.38 
6.42 
6.66 


Sinele 8.99 8.66 


Sectiunea B. Politica externa si politica de securitate 


Politica externa şi politica de securitate a României au 
fost domeniile care au cunoscut unul dintre cele mai dramatici 
transformări. Dacă în perioada războiului rece România avea o 
politică de securitate specifică, oarecum independentă, în cadrul 
Tratatului de la Varşovia, bazată pe conceptele de „război total” 
sau „război al întregului popor”, eforturile ulterioare de a fi 
admisă ca membru NATO au schimbat conceptul strategic, 
contribuind la cristalizarea unei securitati prin cooperare, prin 
proiecţie a forțelor. De aceea, este interesant să vedem cum 
percep studenţii civili şi militari această orientare a politicii 
externe şi de securitate. 

În privinţa scopurilor politicii externe şi de securitate, 
s-a putut observa o diferenţă relevantă (p<0.05) în legătură cu 
scopurile: „ajutorarea pentru îmbunătățirea standardului de 
viata în țările subdezvoltate” (68% dintre civili sunt de acord şi 
83% dintre militari), „prezervarea păcii mondiale” (90.2% 
dintre civili şi 98.9% militari) şi „lupta împotriva terorismului” 
(84.6% civili şi 97.7% militari). Răspunsurile sunt oarecum 
surprinzătoare, întrucât, anterior, prin indexul Inglehart, se 
constatase că militarii sunt materialişti şi doresc orientarea 
politicii guvernamentale spre scopuri interne. Cu acest prilej 
constatăm o orientare deschisă globală a militarilor şi dorința de 
implicare globală. Totuşi, deşi este vorba de o diferență 
statistică, se poate observa gradul mare de sprijin al ambelor 
categorii pentru politica externă globală şi proiecția forțelor. 

În privinţa locului unde ar trebui utilizată armata (Q2), 
nu s-au constatat diferenţe semnificative de opinie între civili şi 
militari, cu excepţia afirmației „n-ar trebui să gândim prea mult 
în termeni internaționali, ci ar trebui să ne concentrăm mai mult 
asupra problemelor naționale”, unde studenţii militari sunt de 
acord cu afirmaţia, în timp ce studenţii civili nu sunt (p<0.05). 
Aceasta contrazice cumva descoperirea anterioară şi poate fi 


explicată fie prin distorsionarea tehnicii de măsurare, fie prin 
însuşirea superficială de către studenții militari a scopurilor 
strategiei de securitate ceea ce-i conduce la un răspuns 
“politically correct”. 


Foarte interesantă este percepția riscurilor şi 
amenințărilor de securitate. Fiind puşi să aleagă dintr-un set de 
16 amenințări, care ar fi cel mai probabil să afecteze securitatea 
naţională, nu au fost revelate deosebiri statistice semnificative, 
studenţii militari percepându-l mai degrabă ca improbabil să se 
producă, spre deosebire de studenţii civili. În rest, se poate 
observa o convergenţă de opinii, cele mai probabile amenințări 
fiind considerate traficul de droguri (97% militarii şi 91% 
civilii), un atac din partea unui stat străin (90% ambii), 
terorismul (aprox. 88%) şi crima organizată (97% militarii şi 
91% civilii). De remarcat că problema atacului unui stat străin 
şi al unui război clasic este considerată destul de probabilă. 


Posibile misiuni ale armatei 


În privinţa posibilelor misiuni ale armatei, pentru a 
combate aceste amenințări sau pentru realizarea obiectivelor de 
politică externă şi de securitate, sunt evidente diferențe de 
opinie între studenţii civili şi militari (vezi Tabelul 6). 


Tabelul 6- Misiuni ale armatei (acord total sau acord partial - 


%) 
Misiuni ale armatei Studenti | Studenti 
Pearson | militari civili 


a. apărarea țării * 0.005 | 100 | 98 | 


Deşi nu există o diferență semnificativă în privința 
rolului organizațiilor internaționale în misiuni externe, este 
foarte important de observat consensul ambelor grupuri în 
privința întăririi rolului ONU (78% din militari si 76% din 
studenții civili) si cu afirmația „Consiliul de Securitate ar trebui 
să fie singura organizație ce ia decizii în privința statelor 
suverane” (51% din studenții civili şi 63% dintre studenții 
militari). Există un mare dezacord cu privire la dreptul SUA de 
a interveni singure în probleme din afara granițelor (84% dintre 
militari şi 74% dintre civili). O situație similară de dezacord şi 


c. participarea la misiuni de menținere a păcii* 


h. combaterea traficului de droguri 0.78 


prevenirea proliferării armelor de distrugere 
în masă 95.5 87.7 
controlul imigrației din tari străine* 46.1 41 


lupta împotriva terorismului* 


97.7 92.2 
62.5 51.7 


Un sprijin total îl remarcăm la studenții militari, la 
nivelul p<0.01, în privința misiunilor de „apărare a țării” (100% 
vs. 98% civilii), „misiunilor în afara granițelor” (91% vs. 70% 
civilii) şi „participării la operațiuni de menținere a păcii” (71% 
vs. 40% civilii). Studenții militari au fost, de asemenea, în 
favoarea misiunilor de impunere a păcii, prevenirii proliferării 
armelor de distrugere in masă, controlului imigrației si luptei 
împotriva terorismului. În privința luptei împotriva 
terorismului, deşi statistic este o diferență semnificativă între 
importanța acordată de militari si civili, nivelul de acord este 
destul de ridicat pentru ambele categorii, mai mult de 90% fiind 
de acord cu acest obiectiv pentru forțele armate. 

Un alt aspect al politicii de securitate este cel al alocării 
resurselor. Sunt studenții civili şi militari în favoarea creşterii 
alocatiilor bugetare pentru apărare? Cum era de aşteptat, există 
o diferență relevantă statistic între cele două grupuri. În timp ce 
studenții militari sprijină o creştere considerabilă a bugetului 
actual (de 2.38% PIB), numai 38% dintre studenții civili 
sprijină o mică creştere (p=0.00). 


contribuția la protecția mediului 


fata de dreptul UE de a interveni (32% acord al militarilor şi 
33.7% din partea civililor). 


Secțiunea C. Rolul armatei într-o societate 
democratică 


CONTROLUL DEMOCRATIC 
Cunostintele si valorile politicienilor 

Principiile şi normele de control democratic civil asupra 
forțelor armate au fost introduse la începutul anilor 1990, ca 
urmare a cererii forțelor interne, dar şi al organizațiilor 
internaționale din care România făcea parte sau dorea să facă 
parte (OSCE, NATO, UE). Cu toate acestea, este de un real 
interes descoperirea opiniei studenților despre capacitatea 
politicienilor de cunoaştere a problemelor cu care se confruntă 
armata. Analiza pune în evidență o diferență semnificativă între 
opinia studenților militari şi a celor civili în legătură cu gradul 
de cunoaştere a problemelor armatei de către politicieni 
(p<0.05). În timp ce majoritatea studenților civili consideră că 
liderii politici sunt sunt oarecum ignoranti ai problemelor 
militare (58%), cadetii îi consideră oarecum cunoscători ai 
problemelor. Continuând investigația, la întrebarea dacă 
politicienii împărtăşesc aceleaşi valori ca şi restul populației, 
deşi diferența dintre civili şi militari nu este semnificativă din 


punct de vedere statistic, se pot trage câteva concluzii de 
interes. Astfel, numai 16% dintre studenţii militari şi 8% dintre 
civili consideră că politicienii împărtăşesc aceleaşi valori şi 
restul populaţiei, în timp ce majoritatea lor consideră că 
politicienii nu împărtăşesc aceleaşi valori (68% dintre civili şi 
54% dintre militari) sau nu sunt siguri dacă împărtăşesc sau nu 
aceleaşi valori (vezi Graficul nr.2). 

Graficul nr. 2 

Rolul armatei în societate 


Există două afirmaţii legate de rolul armatei în societate 
asupra cărora studenţii şi-au expus opinia, care este divergentă. 
La întrebarea dacă militarii ar trebui sau nu să critice public 
guvernele, studenții militari răspund că un militar nu ar trebui 
să critice guvernele, spre deosebire de studenții civili, care sunt 
de accord cu critica deschisă a guvernelor (p<0.05). La cea de-a 
doua întrebare, dacă militarii ar trebui să aibă o influență asupra 
societății, mai mult de jumătate dintre cadeți sunt de acord că 
militarii ar trebui să aibă influență asupra societăţii, în timp ce 
numai 30% dintre studenții civili sunt de acord cu asta. 


GEG Studenţi militari 


Principiile democratice 


Cu toate că se poate observa un sprijin puternic al 
ambelor categorii de studenți pentru problematica drepturilor 
omului, la modul general, există diferențe semnificative în 
privinţa principiilor democratice. Astfel, studenţii civili 
consideră că egalitatea este un principiu foarte important, în 
timp ce studenții militari îl consideră important (p=0.014). 
Similară este situația în privința drepturilor de bază ale 
individului (dar cu p=0.017). În privinţa integrării armatei în 
societatea parentală, studenţii militari o consideră ca foarte 
importantă, în timp ce studenții civili mai degrabă importantă 
(p=0.00). În privinţa percepţiei despre realizarea în practică a 
acestui principiu există o mică diferență statistică, militarii 
considerând în mare măsură că acest principiu este mai degrabă 
nerealizat, iar 16.5% dintre studenţii civili neexprimându-şi 
opinia. 

Problema subordonării armatei către politicieni este 
considerată ca foarte importantă şi importantă de către 58% 
dintre studenţii civili şi 48% dintre studenții militari. Cu toate 
acestea, în timp ce 61% dintre studenții militari consideră că 
această subordonare a fost realizată, numai 47% dintre studenţii 
civili sunt de acord. La întrebarea directă dacă profesia militară 
este subordonată leadership-ului politic, nu a existat nici o 
diferenţă între percepția militarilor şi civililor. Totuşi, există o 
diferență semnificativă în privința afirmației că politicienii ar 
trebui să acorde autonomie profesională armatei, unde 50% 
dintre militari în total acord (p<0.05). 


Sarcini si misiuni ale armatei Tabelul 7- Opinia despre război, pace şi patriotism (acord 
ae ERA 
Cercetarea nu a pus în evidență diferenţe de opinie între elas acord parţial %) 


principiu. A existat un sprijin puternic referitor la misiunea civili | militari _| Pearson 


g oe nae ; eae N Românul trebuie să simtă că prima sa 
armatei ca apărător al patriei (94% dintre civili si 97% dintre îndatorire este către propria sa țară" 


militari). O mică diferență a fost scoasă în evidență în legătură Cel mai puternic indicator pentru un bun 
cetățean este îndeplinirea serviciului militar 
pentru apărarea ţării * 

Promovarea patriotismului ar trebui să fie un 


cu afirmația că misiunea armatei ar fi de a garanta comerțul 
liber şi că armata ar trebui să reprezinte societatea civilă în 


legătură cu grupurile si clasele etnice sau sociale. Diferența este tel important al educației cetățeneşști* 
mai mare în problema împărtăşirii de către armată a aceloraşi Toți romani ar trebui să-şi dorească să lupte 
: z : say 0 pentru tara 

valori de baza precum societatea pe care o reprezinta (78% AT rebai sa tape Penim lone MEd 

dintre civili ŞI 88% dintre militari sunt de acord). tara înainte să ne permitem să considerăm 
Cu toate acestea, diferența începe să devină mai lumea o fratie* 

pronunţată când studenţii sunt întrebaţi despre rolul armatei în Astazi, meh inet > pacit çi alte actiyitáti non- 

z i X a a à combat trebuie să fie atributul central al 

timp de pace, război sau despre relațiile personale directe cu aimatei 

armata, precum şi referitoare la rolul patriotismului. Militarii trebuie să fie pregătiți să acopere 
Aşa cum se vede în Tabelul 7, studenții militari sunt întregul spectru de misiuni posibile (de la 

A d temic fata d tudéntii -civili =0.00 război la ajutorul acordat societăţii civile) 

într-un „Acer PAIE ale i Si enp CIVI (p= $ ) cu Cel mai important rol al armatei este 

afirmațiile: „Românul trebuie să simtă că prima sa îndatorire pregătirea pentru război şi conducerea 

este către propria sa țară”, „Cel mai puternic indicator pentru un acestuia” 


st ie e inta âteodată, războiul est tru 
bun cetăţean este îndeplinirea serviciului militar pentru Careódata, ae iul este- necesâr pei 
d protejarea intereselor naționale 


apărarea ţării”, „Promovarea patriotismului ar trebui să fie un Dată -find natura umană mioideauna va PARIA 
tel important al educației cetăţeneşti”, „Toți românii ar trebui exista războiul 0.146 
să-şi dorească să lupte pentru tara”, „Ar trebui să luptăm pentru Forțe armate puternice îmbunătățesc 

3 pte p ee a up P . imaginea noastra in lume* 63.8 85.4 0.009 


loialitatea fata de tara înainte să ne permitem să considerăm f = i oe as 
; ? De asemenea, o diferență semnificativă între civili şi 


lumea o frăţie”, „Cel mai important rol al armatei este ee : i > ate ny anes 
et ° Gla. Be on militari o descoperim prin aceea că studenții militari sprijină 
pregătirea pentru război şi conducerea acestuia”. i A Š ` AAE AA ee 
puternic afirmaţia că „o armată puternică îmbunătăţeşte 
imaginea României în străinătate” (p<0.01). Singurele aspecte 
consensuale asupra misiunilor armatei sunt cele referitoare la 
faptul că „menţinerea păcii ar trebui să fie principalul scop al 
armatei de azi” (95.7% dintre studenţii civili şi 89.8% dintre 
militari) sau că militarii „ar trebui să fie pregătiți pentru tot 
spectrul de misiuni” (91.2% dintre civili şi 96.6% dintre 
militari). 


Imaginea publica a profesiei militare 
Mass-media si armata 


Informarea mass-media nationale privind problemele 
militare este percepută diferit de către studenții civili şi militari 
(p=0.007). În timp ce studenții civili consideră că nivelul de 
informare este foarte bun, studenții militari îl consideră doar 
într-o mică măsură drept foarte bun. Mass-media românească 
sunt considerate de către studenţii militari un sprijin pentru 
problemele militare (60.7%), în timp ce studenţii civili 
consideră mass-media oarecum ostile armatei (40%), la nivelul 
p<0.01. 

Imaginea profesiei militare 


Un indicator important privind imaginea publica a 
militarilor în România este reprezentată de opinia studenţilor 
legată de faptul că liderii militari împărtăşesc aceleaşi valori ca 
şi societatea civilă. In timp ce aproximativ 34% dintre studenţii 
militari consideră că liderii lor împărtăşesc aceleaşi valori ca şi 
societatea, doar 14% dintre civili sunt de acord cu această 
afirmație, diferenţa fiind semnificativă statistic (p=0.011). Este 
remarcabilă viziunea destul de critică a ambelor categorii, 56% 
dintre studenții civili şi 39% dintre militari considerând că 
liderii militari nu împărtăşesc aceleaşi valori (vezi Graficul 
nr.3). 

Graficul nr.3 

Împărtăşesc liderii militari aceeaşi opinie? 


Mergând mai departe cu investigația, când studenţii sunt 
întrebaţi direct despre imaginea publică a liderilor militari, 
majoritatea studenţilor civili consideră ca ea nu este prea bună 
(42.9%) în timp ce studenţii civili o consideră mai degrabă 
pozitivă (62.9%). Complementar acestei opinii negative, 
studenții civili consideră că armata ar trebui cumva desființată, 
spre deosebire de studenţii militari care sunt în dezacord total 
cu această opinie (93.3%). Această opinie negativă a studenților 
civili credem că este contextuală, având în vedere că cei 
chestionati sunt tineri care ar trebui să îndeplinească curând 
serviciul militar-nedorit, că nu s-au arătat a fi prea informați 
despre subiecte militare. 

Diferenţa de opinie se menţine în problema prestigiului 
şi imaginii profesiei militare, în situaţia în care studenţii sunt 
rugați să ierarhizeze profesiile de la 1 la 16, unde 1 înseamnă 
cea mai bună imagine a profesiei. În Graficul nr.4 sunt 
reprezentate ordinea profesiilor (medii aritmetice). Cum era de 
aşteptat, studenții militari consideră că profesia de ofițer şi cea 
de doctor sunt cele mai prestigioase (nr.6 şi 1 de pe axa x), în 
timp ce studenții civili consideră că profesia de doctor şi cea de 
profesor universitar sunt cele mai prestigioase. Graficul ne arată 
foarte clar diferența de reprezentare dintre studenţii civili şi cei 
militari asupra profesiei militare (nr.6) şi celei de antreprenor 
(nr. 10). Ceea ce studenţii militari apreciază foarte mult- 
profesia militară- este disprețuit oarecum de către studenții 
civili. La modul similar, studenții civili valorizează mult mai 
mult meseria de antreprenor. 


Graficul nr.4 

Gen şi armată 

Subiectul genului, a integrării femeilor în armată este 
foarte interesant. Datele cercetării nu arată o diferență 
semnificativă între civili şi militari. Atât studenții civili, cât şi 
cei militari sprijină integrarea femeilor în armată, pe baza 
propriei opțiuni (57% studenţi civili şi 49% dintre cei militari). 
O mică diferență, dar nesemnificativă din punct de vedere 
statistic, a fost pusă în evidenţă în problema integrării femeilor 
în armată, ca serviciu obligatoriu. Studenţii militari sunt mai 
înclinați să sprijine integrarea femeilor în serviciul militar 
obligatoriu, dar în funcții necombatante (34% militari şi 27% 
civili). 


Structura şi tipul de armată 
Forţele armate române au cunoscut o restructurare şi 
transformare profundă, pornind de la structurile armatei clasice 
socialiste şi încercând construirea unei forte moderne şi 
flexibile, compatibilă cu armatele țărilor membre NATO. Forţa 
activă a fost redusă de la 230.000 de militari, în 1989, la 


90.000, în 2004, urmând să fie total profesionalizată până în 
2007. 

Una dintre cele mai mari diferențe din acest studiu a 
fost pusă în evidenţă de opiniile fata de un anume tip serviciu 
naţional obligatoriu (vezi Tabelul 8). În timp ce majoritatea 
studenţilor militari sunt în favoarea unui serviciu național, fie el 
militar sau serviciu alternativ (70%), numai 34% dintre 
studenţii civili sunt de acord (p<0.01). Serviciul militar, in 
particular, este văzut de către studenţii civili ca o pierdere de 
timp şi obişnuiesc să-şi amâne serviciul militar până când noile 
prevederi ale Constituţiei din 2003, de introducere a serviciului 
voluntar, vor fi puse în aplicare. Diferenţa rămâne evidentă în 
privința afirmației că toţi oamenii, bărbaţi sau femei, ar trebui 
să facă un fel de serviciu naţional (numai 5.5% dintre civili şi 
21.4% dintre militari sunt de acord). 

Tabelul 8- Serviciul obligatoriu vs. serviciu voluntar 


Afirmația Studenţii | Studenţii 
civili militari | Pearson 


Toţi cetăţenii bărbaţi ar trebui să 
îndeplinească un serviciu 
naţional (militar sau civil)* 

Toţi cetăţenii femei ar trebui să 
îndeplinească un serviciu 


on 
national (militar sau civil)* 0.024 


Afirmatii cu privire la serviciul obligatoriu vs. serviciu voluntar 
Există o legătură firească între 


democraţie şi serviciul militar 
obligatoriu* . 48.3 0.016 


Serviciul militar obligatoriu ar 
trebui sa includa si femeile* ; 7.8 0.039 


c. Serviciul militar obligatoriu 
garantează un schimb permanent 
de valori, opinii $i percepții între 
societate şi forțele armate * 28.6 65.1 0.000 


Afirmatia Studentii | Studentii 
civili militari | Pearson 


Armata pe baza de voluntariat se 
potriveşte mai bine noilor 
misiuni decât serviciul militar 
obligatoriu 

Având în vedere economia 


națională, serviciul militar 
obligatoriu costă mai mult decât 
serviciul voluntar, întrucât 
acesta din urmă necesită un 
număr mai mic de oameni* 

f. Sunt mândru de femeile şi 
bărbaţii care servesc în armată* 69.3 89.7 0.039 


g. Forţele Armate Române atrag 
recruți foarte bine pregătiți şi 
motivati* 33 64.1 0.000 

In problema serviciului obligatoriu (conscriptie) si a 
serviciului voluntar, diferenta de opinie este evidenta (vezi 
Tabelul 8). În timp ce studenţii militari consideră că serviciul 
militar obligatoriu „garantează schimbul de valori şi opinii cu 
societatea” (65.1%), numai 28.6% dintre studenţii civili sunt de 
acord cu această afirmaţie (p=0.00). Tot o diferență foarte mare 
de opinii o descoperim între militari, care consideră că armata 
atrage recruți de mare valoare şi motivaţi (64%), spre deosebire 
de numai 33% dintre civili care sunt de acord cu această 
afirmație. 

În ultimă instanță, deşi nerelevant statistic, este 
interesant că, atât studenții civili, cât şi cei militari considera ca 
serviciul voluntar se potriveşte mai bine noilor misiuni ale 
armatei (86.9% din civili şi 92.1% dintre militari). 

În concluzia studiului empiric asupra viitoarelor elite 
politice şi militare se poate afirma că există multe similarități, 
dar şi diferenţe culturale sau de opinie între studenţii civili şi 
cei militari. Între subiectele de similaritate şi consens au fost 
cele legate de: valorile de bază, religiozitate, percepția asupra 


amenințărilor, rolul organizaţiilor internaţionale, misiuni ale 
armatei şi integrarea femeilor în armată. 

Printre subiectele unde s-au putut constata mici 
diferente de opinie sunt cele legate de: rolul disciplinei in 
educaţie, orientarea politică, încrederea în instituţii, sursele de 
informare, ataşamentul fata de grupurile primare, valorile 
împărtăşite de către politicieni şi militari, principiile 
democratice ale subordonării armatei de către leadership-ul 
politic şi rolul militarilor în misiuni de menţinere a păcii. 

O diferență mare între opiniile militarilor şi civililor s-a 
constatat in probleme precum: subordonarea militarilor 
(cadetii favorizând consensul de grup şi asculatarea ordinelor), 
orientarea  materialism/postmaterialism (scala Inglehart), 
obiectivele de politică externă şi de securitate, misiunile 
armatei, atitudinea către cheltuielile de apărare, rolul 
militarilor în societate şi imaginea publică a militarului. 

Cel mai îngrijorător set de diferențe este legat de 
preobleme precum: posibile misiuni ale armatei, ataşamentul 
fata de propria tara şi forma serviciului national (conscriptie 
sau voluntar). 


11.2. REZULTATELE CERCETĂRII CALITATIVE 
ASUPRA EXPERTILOR 


Această parte a studiului are ca obiectiv prezentarea 
schimbărilor în relaţiile dintre civili şi militari de-a lungul 
timpului, relaţiile dintre militari şi populația civilă, dar şi cele 
cu politicienii, precum şi alte câteva aspecte ale relațiilor dintre 
civili şi militari în viziunea elitelor actuale. Aceste date vor fi 
folosite pentru triangulare şi verificarea datelor din cercetarea 
studenţilor. Datele au fost culese prin interviuri semistructurate 
cu următorii experți: 

e 2 membri ai Parlamentului, din comisiile de apărare; 


e 2 generali, unul în rezervă, iar celălalt angajat ca expert 
civil la un institut de cercetare; 

e 2 universitari, unul doar profesor, celălalt fiind o 
femeie, director de think-tank; 

e 2 jurnalişti de la cotidiane nationale, specializați pe 
apărare; 

e uncivil de rang înalt din MApN; 

e un manager de think-tank. 


II.2.a. Relaţia dintre armată şi societate 


Această secțiune va prezenta diverse tensiuni din trecut 
şi din prezent şi cauzele lor. A existat un consens relativ că, în 
cazul României, nu putem discuta de tensiuni prea mari ci, mai 
degrabă, de diferenţe de opinie, viziune, culturale, abordări sau 
diferențe de înţelegere a modului cum s-ar rezolva anumite 
probleme. 

Principalele probleme din trecut erau legate de 
problema recrutării, natura informaţiilor (ce este secret?), 
rigorile disciplinei militare, discriminări între salariile ofițerilor 
şi ale funcționarilor publici civili, condiţiile de trai din cazărmi, 
implicarea unor militari în politică, vacuumul legislativ legat de 
militarii angajați pe bază de contract sau de constrângerile 
bugetare. 

Problemele ce generează tensiuni astăzi sunt cele legate 
de: respingerea drepturilor de asociere ale militarilor activi, 
pensii şi salarii neechilibrate, mai ales dintre veniturile 
militarilor din tara şi cei ce efectuează misiuni externe, 
serviciul militar obligatoriu şi alocările bugetare. 

Unele dintre cauzele principale ale tensiunilor sunt: 
diferenţele de viziune dintre diversele ministere sau agenţii cu 
privire la serviciul voluntar/obligatoriu, priorităţile bugetare, 
implicarea militarilor în politică, atitudinea tinerei generații 
referitoare la serviciul militar, problemele de comunicare, lipsa 


de cultură de securitate şi instruire a civililor ce ocupă funcții 
politice, promovarea discretionara a diverşilor militari. 

Cea mai interesantă explicație asupra cauzelor 
tensiunilor a oferit-o expertul civil din MApN, care consideră 
că generația veche de ofițeri nu înțelege mediul politic 
internațional actual şi are o abordare prea închisă şi 
„naționalistă”. Acest lucru este necesar a fi discutat când 
verificăm diferenţele culturale dintre civili şi militari în privința 
percepţiei amenințărilor externe sau misiunile armatei. 

Nu au fost mulți dintre cei intervievaţi care au 
menționat problema încrederii în instituţii, dar cei care au făcut- 
o consideră că armata este una dintre instituțiile în care 
populaţia are cea mai mare încredere. 


11.2.b. Armata şi opinia publică 


Scopul acestei secţiuni este de a investiga oportunitatea 
ca militarii să-şi exprime opiniile în mass-media, consecințele 
exprimării opiniilor, atitudinea cetățenilor față de militari şi 
gradul lor de informare privind problemele militare. Şi aici este 
un consens relativ că militarii şi-au putut exprima punctele de 
vedere în mass-media, că erau mai activi în dezbateri în anii 
1990. Acum, când există norme şi mecanisme de PR, militarii 
urmează procedurile legale. Situaţia a fost foarte bine exprimată 
de un parlamentar care considera: „...eu cred că lor (ofițerilor) 
nu le lipseşte posibilitatea de a-şi exprima public opinia. 
Faptul că şi-o exprimă foarte rar se datorează reţinerii 
proprii... Această reținere poate fi atribuită educaţiei lor într- 
un sistem ierarhic închis”. O opinie similară a exprimat-o şi un 
jurnalist. 

În privința consecințelor exprimării opiniilor, 
majoritatea intervievatilor nu şi-au amintit nici o situație 
deosebită creată de exprimarea unor opinii de către militari. 
Totuşi, un general în rezervă, un jurnalist şi un parlamentar au 


mentionat situatia din anul 2000, cand seful SMG Chelaru si-a 
exprimat câteva opinii contrariante, care l-au facut să-şi ceară 
demisia. Problema nu a fost însă de interdicţie a dreptului la 
exprimare, ci proferarea unor opinii, teorii conspirationiste, fără 
a aduce probe. De asemenea, el a sprijinit implicarea unor 
militari in campania electorală, ceea ce contravenea 
Constituţiei. 

În privinţa atitudinii cetățenilor față de forțele armate, 
toți intervievatii au fost de acord că populaţia are o atitudine 
pozitivă față de ele, armata fiind una dintre cele mai de 
încredere instituţii. În privința atitudinii presei, părerile sunt 
împărțite. Majoritatea consideră că media au o atitudine 
pozitivă, în general, dar există şi opinii contrare. De exemplu, 
generalul în rezervă a împărțit jurnaliştii în trei categorii: cei 
serioşi, ce fac analize pertinente, cei neutri şi cei de tip tabloid, 
interesaţi doar de scandal. 


I1.2.c. Principalele probleme de securitate 


Această parte a studiului se referă la probleme de 
securitate şi apărare precum: misiunile armatei, bugetul apărării 
şi amenințările la adresa securităţii naționale. Au fost prezentate 
mai multe puncte de vedere despre misiunile armatei, dar cel 
mai des a fost invocată misiunea tradițională de apărare a 
teritoriului. În problema misiunilor armatei se poate observa că 
diferența de opinie a specialiştilor civili şi militari este destul de 
mare, ceea ce confirmă şi rezultatele chestionarului administrat 
studenților. 

Un general în rezervă consideră că „...Principalele 
misiuni ale armatei în viziunea politicienilor sunt: menținerea 
păcii, contribuţia la integrarea euro-atlantică a României, în 
acțiuni de urgente civile, apărarea teritoriului într-un cadru de 
apărare colectivă, gen articolul 5 din Tratatul Nord-Atlantic. 
În viziunea militarilor, principalele misiuni ale armatei ar 


trebui să fie: apărarea patriei, participarea la apărarea 
colectivă, misiuni altele decât cele prevăzute de articolul 5 
menționat si urgente civile”. 

Similar, un profesor consideră că politicienii se bazează 
pe armată pentru a prezerva ordinea publică, ca instrument de 
negociere internațională, în timp ce militarii consideră armata 
ca un instrument pentru prezervarea independenţei şi integrității 
teritoriale şi ca instrument de proiectare a intereselor naţionale 
în lume, în cadrul NATO. 

Puţini au fost cei care au abordat problema bugetului, 
dar cei care au făcut-o consideră că tensiunile generate de 
alocatiile bugetare sunt normale într-o democraţie. Un 
parlamentar chiar consideră că ,,..poporul român a îndurat cu 
curaj cheltuielile militare...”. 


11.2.d. Relaţia dintre armată şi sistemul politic 


Scopul principal al acestei secţiuni este de a investiga 
existența şi mecanismul de control al forțelor armate, modul în 
care sunt luate deciziile şi care este mecanismul de decizie, în 
particular atunci când sunt trimise trupe în misiuni 
internaționale. 

Toţii experții şi-au exprimat punctul de vedere că 
prevederile legale şi mecanismele de control politic civil au fost 
instituite în România. Controlul politic este efectuat de 
Parlament, Guvern şi Preşedinte, în calitate de comandant 
suprem al forțelor armate. 

Totuşi există păreri divergente privind funcționalitatea 
acestor mecanisme. Prin urmare: 


e un general în rezervă consideră că Guvernul controlează 
forțele armate, dar SMG are propriile mecanisme de 
control al programelor de instruire; el propune măsuri 
de îmbunătățire a legislaţiei şi de profesionalizare a 


civililor care au atributiuni de control; celalalt general 

propune acelaşi tip de măsuri pentru profesionalizarea 

civililor. 

e Managerul civil a pus în evidenţă rolul asistenţei 
occidentale în implementarea controlului democratic 
civil gsi propune luarea de măsuri pentru 
profesionalizarea civililor. 

e Mai mulți experți au propus măsuri pentru 
profesionalizarea membrilor comisiilor parlamentare de 
control, dar şi a staff-ului acestora. 

e Un expert civil consideră că mecanismul de control este 
imperfect dacă partidul de guvernământ controlează atât 
MApN, comisiile parlamentare şi posturile executive şi 
propune o abordare depolitizată şi mai profesională. 

e Un alt universitar propune dezvoltarea unei comunități 
de informaţii pentru civilii care lucrează cu probleme de 
apărare şi securitate naţională. 

e Un parlamentar a menţionat că mecanismul de control 
parlamentar asupra achizițiilor militare nu funcționează 
corect. 

În privinţa mecanismelor de decizie politico-militara, 
majoritatea celor intervievaţi consideră că inițiativa militarilor 
nu este descurajată, dar cuvântul final în probleme de buget sau 
operaţiuni de menţinere a păcii îl au politicienii. Generalul în 
rezervă nu este de acord cu termenii de „responsabilitate 
împărtăşită” sau „supremație civilă” in problema deciziilor 
politico-militare şi propune termenul de „responsabilități bine- 
stabilite”. Decizia de trimitere a trupelor în misiuni în afara 
graniţelor este formulată de Guvern, Ministerul Apărării 
evaluează costurile şi oportunitățile şi face o propunere către 
Consiliul Suprem de Apărare a Ţării care, sub supervizarea 
Preşedintelui, ia decizia finală. 

În concluzia cercetării experţilor se poate observa că 
opiniile elitelor au fost destul de convergente asupra relaţiilor 


dintre armată şi societate, dar ele nu contrazic fundamental, ci 
confirmă descoperirile din chestionarul adresat studenților. 
Majoritatea experţilor au afirmat că nu putem vorbi de conflicte 
sau tensiuni între civili şi militari ci, mai degrabă de viziuni sau 
abordări diferite. Problemele de divergență, precum sistemul de 
recrutare, diferenţele de venituri, alocările bugetare, disciplina 
şi dreptul militarilor activi la asociere au fost menționate şi de 
studenți. Majoritatea intervievatilor sunt de acord că armata are 
o imagine pozitivă atât în mass-media, cât şi în fata opiniei 
publice. 

Există opinii diverse legate de diferenţa dintre percepția 
militarilor şi civililor asupra misiunilor armatei. În privinţa 
controlului democratic civil există o părere comună că normele 
şi mecanismele de control democratic civil sunt instituite, dar 
sunt câteva puncte divergente despre modul în care ar trebui 
perfecționate mecanismele acestui control. 


CONCLUZII 


Acest studiu a analizat existența unei diferențe între 
cultura militară şi cea a societăţii. În timp ce prima parte a 
investigat, printr-un chestionar distribuit studenţilor militari şi 
civili, valorile, atitudinile, opiniile şi sentimentele civililor şi 
ale militarilor, a doua parte a investigat, printr-o analiză 
calitativă (interviu semi-structurat), opiniile experților asupra 
aceloraşi subiecte. 

Analiza a pus în evidență existența multor puncte de 
vedere, opinii şi sentimente similare, dar şi existența multor 
diferențe. Deşi diferența dintre civili şi militari privind 
problema încrederii în instituţii era foarte mică, cu excepția 
încrederii în propriile instituţii, un motiv de îngrijorare este 
gradul mic de încredere pe care ambele categorii investigate îl 
au în instituțiile politice (partide, parlament sau guvern). 
Problema capătă gravitate, privind graficele 2 şi 3, la întrebarea 
dacă liderii politici sau cei militari împărtăşesc aceleaşi valori 
cu societatea, răspunsul fiind „mai degrabă nu”. O mică 
diferență este pusă în evidenţă în legătură cu atitudinea fata de 
propria tara, fata de problema patriotismului sau cea privind 
rolul disciplinei, unde militarii se arată mai tradiționalişti, 
orientati către ţară şi valori locale, patrioți şi promotori ai 
disciplinei. 

Cea mai mare magnitudine în problema diferenţei 
culturale dintre militari şi civili este pusă în evidenţă în legătură 
cu următoarele chestiuni: 


e În timp ce studenţii militari sunt predominant 
materialişti, favorizând orientarea națională şi către 
problemele de politică internă, studenţii civili sunt 
postmaterialişti, favorizează valorile liberale şi 
implicarea publicului în luarea deciziilor; 


e Militarii sunt susţinători ai acordării de ajutor țărilor 
subdezvolate, menţinerii păcii şi luptei împotriva 
terorismului, propun o creştere a cheltuielilor de apărare 
şi doresc un mai mare rol pentru armată în societate; 

e O altă diferență mare este observată în legătură cu 
imaginea militarilor: în timp ce studenţii militari o 
consideră destul de pozitivă, o aleg ca prima dintre 
preferinţe, studenții civili nu consideră că profesia de 
militar este foarte potrivită pentru ei, nu ar alege-o ca şi 
carieră şi ar dori ca armata să fie cumva desființată; 
explicația acestei diferențe credem că este mai degrabă 
de natură contextuala, studenții civili asteptand 
implementarea normelor constituţionale de desființare a 
serviciului obligatoriu; 

e În privinţa serviciului obligatoriu vs. serviciu voluntar, 
militarii sunt de acord cu orice tip de serviciu național, 
în timp ce civilii favorizează serviciul voluntar; ambele 
categorii consideră însă că serviciul voluntar ar fi mai 
potrivit noilor misiuni ale armatei; 

e Cea mai profundă diferență este legată de posibilele 
misiuni ale armatei, studenții militari favorizând 
„apărarea patriei”, „trimiterea de trupe în misiuni 
internaționale”, „misiuni de menţinere a păcii” sau de 
„impunere a păcii” mai mult decât studenții civili; 
diferența este confirmată şi de răspunsurile experților. 


Concluzia finală este că există o diferenţă între cultura 
militară şi cea a societății româneşti, în special în privinţa unor 
probleme precum rolul patriotismului, al disciplinei în educaţie, 
obiectivele de politică externă şi de securitate, imaginea 
profesiei militare şi serviciul militar obligatoriu. 

Totuşi, diferența nu este aşa de îngrijorătoare încât să 
reprezinte o tendință de „militarizare” a societăţii. Dimpotrivă, 
anumiți experți consideră că instituțiile controlului democratic 


civil, măsurile pentru profesionalizarea armatei pentru a o face 
compatibilă cu NATO poate reprezenta un risc de „civilire” a 
armatei. Un mare risc este totuşi cel al considerării 
politicienilor ca  nereprezentativi pentru societate, 
neîmpărtăşind aceleaşi valori şi necunoscători ai problemelor 
militare. 

În final, se poate concluziona că acest studiu are o mare 
valoare explorativă şi explicativă dar, pentru a fi reprezentativ, 
ar trebui ca o cercetare națională, care să cuprindă atât ofițeri, 
dar şi elite actuale în eşantion, cu acelaşi aparat metodologic ar 
trebui realizată cât de curând. De asemenea, liderii politici şi 
cei militari ar trebui să discute care sunt valorile, atitudinile şi 
sentimentele specifice militarilor, diferite de cele ale civililor, 
iar sistemul de educaţie ar trebui să promoveze aceste valori şi 
atitudini. Un departament, precum Departamentul de Educaţie 
Civică şi Tradiţii Militare din MApN, ar putea promova 
aceleaşi valori pentru ofițerii şi civili care lucrează azi în 
structurile militarizate. 

